Adobe Photoshop-un vəziyyət sətri — videodərs\nAna səhifə / Adobe Fhotoshop / Adobe Photoshop-un vəziyyət sətri\n24.10.2020\tAdobe Fhotoshop, Dizayn Modulu-2-3 kurs Комментарии к записи Adobe Photoshop-un vəziyyət sətri отключены 0 Baxış\nAdobe Photoshop-un vəziyyət sətri bugünkü, elektron dərsimizin əsas mövzusu olacaq. Odur ki, əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim sizləri Dizayn Proqramları moduluna həsr olunmuş elektron dərsliyində salamlayıram.\n1 Adobe Photoshop-un vəziyyət sətri\n1.1 Vəziyyət sətri harada yerləşir?\n1.2 Vəziyyət sətri menyusu\n1.3 Menyunun elementləri ilə qısa tanışlıq\nVəziyyət sətri harada yerləşir?\nBugünkü, məqalənin mövzusu Photoshop proqramının interfeysində olan növbəti element — Status bar (Vəziyyət sətri) paneli haqqında olacaqdır. Bu panel proqramın alt hissəsində yerləşir və sənəd haqqında məlumatları ehtiva edən kiçik bir zolaqdır.\nProqramın interfeysinə bir daha nəzər salaq. Qara oxun olduğu yerə baxın. Bu vəziyyət sətridir (çubuğudur).\nVəziyyət sətri menyusu\nBeləliklə, bu vəziyyət sətrinə nəzər salaq. Siçanın sol düyməsini qara oxun üzərində vurduqda bir menyunun açılmasına gətirib çıxarır. Bu menyuda Photoshop-un bizə göstərməsini istədiyimiz məlumatları seçirik. Bu menyu belə görünür:\nMenyunun elementləri ilə qısa tanışlıq\nAdobe Drive— Version Cue Serverlərinə qoşulur. Bu mürəkkəb və ağıllı bir tətbiqdir. (Məlumat üçün, Wikipedia-ya görə Version Cue — istifadəçilərə sənədin tarixi barədə məlumatları saxlayan fayl meta datalarını asanlıqla izləməyə və idarə etməyə imkan verir və nisbətən köhnələr arasında faylın yeni versiyasını görə bilərik. Version Cue—da bir qrup müəllif tərəfindən sənədlərin hazırlanması prosesini avtomatlaşdırır. Photoshop CS5 Version Cue istifadə edilmir.\nFayl ölçüsü (Объем файла) təxmini çap görüntü ölçüsünü (solda) və yadda saxlanan şəkil ölçüsünü (sağda) göstərir.\nSənəd profili (Профиль документа) şəklinizin rəng profilini göstərir.\nSənəd ölçüsü (Размер документа) şəklin genişliyini və hündürlüyünü əks etdirir.\nPhotoshop CS5-də Ölçmə (Шкала измеренийв Photoshop CS5), digər ölçü vahidlərinə nisbətən piksel ölçüsünü göstərir. Məsələn, mikroskop şəkli,cisimləri mikronlarla ölçə bilər və hər mikron müəyyən sayda pikselə bərabər ola bilər.\nSərt diskin ölçüləri (Размеры рабочих дисков) şəkillərinizi açmaq və görüntüləmək üçün nə qədər yaddaş və sabit disk yerindən istifadə edildiyini bilmək imkanı verir.\nEffektivlik (Эффективность) Photoshop proqramının tapşırıqlarını mümkün qədər tez yerinə yetirdiyini bilmək imkanı verir. Bu parametrin 100% -dən aşağı bir dəyərinin olması o deməkdir ki, boş disk yerindən asılı olaraq proqramın işi son dərəcə aşağıdır.\nZamanlama (Хронометраж) Photoshop-un son tapşırığı yerinə yetirilməsinin nə qədər çəkdiyini göstərir.\nAktiv alət (Активный инструмент) hazırda istifadə olunan alətin adını göstərir.\n32-bit pozlama (32-битная экспозиция) 32-bit HDR şəkillərini öncə baxış üçün bir şəkil düzəltməyə / yaratmağa imkan verir.\nYeni başlayan bir istifadəçi üçün faydalı yalnız aşağıdakı məlumatlar ola bilər: sənəd ölçüsü və fayl ölçüsü. Qalan digər elementlər haqqında Photoshop-un sadəcə bir proqram deyil, pul qazanmağımıza imkan verən bir vasitə olduğu üçün mütəxəssislərə görə qeyd etdim.\nVəziyyət sətrinin solundakı rəqəmlərə diqqət yetirin. Bu, aktiv sənədin miqyasıdır. Onu da yeni başlayanlar üçün faydalı hesab edərdim. Bu kiçik sahəyə öz miqyas dəyərinizi faizlə daxil edə bilərsiniz. Nəticədə şəkil göstərilən faiz ölçüsündə dəyişəcəkdir.\nTeqlərAdobe Photoshop-Brush aləti Adobe Photoshop-Clone Stamp Tool aləti Adobe Photoshop-Crop Tool aləti Adobe Photoshop-Elliptical Marquee Tool aləti Adobe Photoshop-Eraser Tool aləti Adobe Photoshop-Eyedropper aləti Adobe Photoshop-Gradient Tool aləti Adobe Photoshop-Hand Tool aləti Adobe Photoshop-Paint Bucket Tool aləti Adobe Photoshop-Palet aləti Adobe Photoshop-Rectangular Marquee Tool aləti Adobe Photoshop-Shape alətləri Adobe Photoshop-Single Row Marquee Tool aləti Adobe Photoshop-Type Tool aləti Adobe Photoshop-Zoom Tool aləti Adobe Photoshop-da ekran rejimlərinin dəyişdirilməsi Adobe Photoshop-da filterlər və xüsusi effektlər Adobe Photoshop-da palitra və panellər Adobe Photoshop-da parametrlər paneli Adobe Photoshop-da pəncərə ilə iş Adobe Photoshop-da pəncərələrin bağlanması üsulları Adobe Photoshop-un iş sahəsi Adobe Photoshop-un vəziyyət sətri Alətlər paneli haqqında ümumi məlumat Dodge Tool Dodge Tool (Durultmaq-Осветлитель )aləti Durultmaq Fotoşəklin kontraslıq və parlaqlıq effektləri Görüntü hissələrinin retuşu parametrlər paneli İş sahəsi panelinin təsviri Şəkillərin çevrilməsi Şəkillərin ölçülərinin dəyişdirilməsi Şəkillərin ölçülərinin dəyişdirilməsi və çevrilməsi Осветлитель aləti\nƏvvəlki Word 2016 Tərtibat və Redaktə alətlər qrupu\nNövbəti Yeni şəkil vərəqinin yaradılması


MTN polkovnikindən çağırış: 'Mənim səhvimi təkrarlamayın...'\n2021, 07 May, Cümə, Bakı vaxtı 15:26\nKeçmiş MTN-in Baş Əks-Kəşfiyyat İdarəsinin şöbə rəisi olmuş, nazirlik ətrafındakı məlum hadisələrdən sonra həbs edilən polkovnik Mirəziz Əsgərovla onun işi üzrə zərərçəkmiş sahibkar Vidadi Əzizov arasında qalmaqal yaranıb. Bu olay MTN polkovnikinin məhkəməsində baş verib.\nM.Əsgərov MTN-də işlədiyi dövrdə Əzizovu həbslə hədələyib, 340 min manatını almaqda suçlanır.\n«BU MƏNİM SƏHVİMDİ»\nMəhkəmədə zərərçəkən MTN-i «quldur yuvası» adlandırıb:\n«Bu hadisələr də göstərir ki, orada quldur dəstələri toplaşıbmış... Bəlkə düz demirəm?!».\nV.Əzizovun MTN haqda söylədikləri polkovnikin etirazına səbəb olub. MTN-də çalışanların dövlətə xidmət etdiklərini, vətənpərvər olduqlarını vurğulayan Əsgərov deyir ki, bu gün gəlib üzünə dayanan V.Əzizovun özü, əslində, həbsdə olmalıdır. MTN polkovnikinin sözlərinə görə, Əzizovun haqqında yetərincə sübut-dəlillər də var:\n«İndi burada bizi mühakimə edirlər. Vidadi Əzizov kimilər isə bizim kimi vətənə xidmət edənləri ittiham edir. Əslində, onun özünü həbs etmək lazımdır. Mən o vaxt səhv edib Vidadi Əzizovu sərbəst buraxdım. Bir daha deyirəm, bu mənim səhvimdir. Amma hörmətli hakim, hörmətli prokuror, sizlər mənim səhvimi təkrarlamayın, Vidadi Əzizov cinayətkardır, onu həbs edin».\nM.Əsgərovun haqqındakı cinayət işinə Bakı Hərbi Məhkəməsində Elbəy Allahverdiyevin sədrlik etdiyi hakimlər kollegiyası baxır. Hakimlər heyəti və prokuror MTN polkovnikinin zərərçəkmişi həbs etmək barədə çağırışına münasibət bildirməyib. Amma zərərçəkənlə mübahisəyə və məhkəmədə yaranmış qalmaqala görə M. Əsgərova xəbərdarlıq olunub.\n***Buna da bax-Zərərçəkmiş: '300 min dollarımı alıb buraxdılar'\nCinayət işinin materiallarına əsasən, zərərçəkən V.Əsgərov həyat yoldaşı ilə birlikdə «Zaminbank»ın Nərimanov filialından xaricdən göndərilmiş böyük məbləğdə vəsaiti götürüb çıxanda MTN əməkdaşları onu həbs edərək, nazirliyə gətiriblər. MTN-də bir neçə saat saxlandıqdan sonra torbadakı puldan 300 min götürüb, qalanını özünə verib buraxıblar.\n900 MİNİN 600 MİNİNİ GÖTÜRÜB\nMəhkəmədə «Zaminbank»ın Nərimanov filialının müdiri olmuş Qubad Qubadov da şahid kimi dindirilib. Deyib ki, xaricdən 900 min dollar göndərilmişdi. Göndərilən pulun 600 minini V.Əzizov götürüb çıxıb. Sonradan eşidib ki, Əzizovu bankdan çıxanda MTN əməkdaşları həbs edib:\n«Elə həmin gün MTN-dən mənə zəng gəldi. Telefonda danışan tanımadığım şəxs özünü MTN əməkdaşı kimi təqdim etdi və göndərilmiş puldan bankda qalan məbləği də nazirliyə gətirməyimi istədi. Mən də həmin pulu MTN əməkdaşlarına verdim».\nŞahidin ifadəsinə münasibət bildirən M.Əsgərov bildirib ki, həmin vaxt MTN-də V.Əzizovun haqqında kifayət qədər materiallar toplanmışdı. Ayrı-ayrılıqda 7 iş vardı.\nM.Əsgərov həmin vaxt V.Əzizov haqqında toplanmış materialların da bu cinayət işinə əlavə olunmasını istəyib. MTN polkovniki Əzizovu xarici ölkələrə casusluqda, o cümlədən çirkli pulların yuyulmasında ittiham edir. Hesab edir ki, həmin materiallar işinə əlavə olunsa, V.Əzizovun zərərçəkmiş yox, təqsirkar olduğu ortaya çıxar.\nMTN polkovnikinin məhkəməsi iyunun 23-də davam edəcək.


Natrium — Vikipediya - Haqqinda Melumat - Vikipedia\nNatrium — Vikipediya\n11 neon ← natrium → maqnezium\nAd, İşarə, Nömrə natrium, Na, 11\nQrup, Dövr, Blok 1, 3, s\nAtom kütləsi 22.98976928 q/mol\nElektron formulu [Ne] 3s1\nƏrimə temperaturu 97.72 °C\n(370.87 K, 207.9 °F)\nQaynama temperaturu 883 °C\n(1156 K, 1621 °F)\nNatrium (Na) – D. İ. Mendeleyevin elementlərin dövri sistemində 11-ci element.\nNatrium (Na) – bütün ərzaq məhsullarında var. Əsas mənbəyi хörək duzudur. Natrium maddələr mübadiləsində iştirak edir və toхumalarda osmotik təzyiqi müəyyən normada saхlayır. Orqanizmin fizioloji funksiyalarının normallığını təmin etmək üçün insan hər gün bütün yeməklərlə birlikdə 10-15 q хörək duzu qəbul etməlidir. Хörək duzunun tərkibindəki хlor mədə şirəsinin tərkibinə daхil olan duz turşusunun alınmasında iştirak edir və tripsin fermentinin təsiri ilə qidanın tərkibindəki zülalın parçalanmasına səbəb olur. Ərzaq məhsullarında natriumun miqdarı mq%-lə belədir: çovdar çörəyi – 701; düyü – 25; kartof – 21; pendir – 606; alma – 11; mal əti – 84; yumurta – 143; inək südü – 51. Bitkilərin orqanizmində natriumun miqdarı orta hesabla kütlə faizi ilə 0,02 % miqdarında olur. Natrium maddələrin membrandan nəqli üçün əhəmiyyətlidir, natrium-kalium nasosunun (Na+/K+) tərkibinə daxildir.\nNatrium bitkidə karbonun nəqlini tənzimləyir. Bitkilərin natrium ilə yaxşı təmin olunması onların qışa davamlılığını artırır. Natrium tikinti maddəsi kimi əhəmiyyət kəsb etmir. Natrium çatışmadıqda xlorofilin əmələ gəlməsində ləngimə baş verir.\nHeyvan orqanizmində kütləcə təxminən 0,1 % natrium olur.\nNatrium bütün orqanizmdə paylanır.\nİnsan orqanizmində natrium eritrositlərdə - qırmızı qan hüceyrələrində, zərdabda, qida həzmi şirələrində, sümüklərdə, əzələlərdə, bütün daxili orqanlarda, dəridə olur. Natriumun 40 %-i sümük toxumalarında olur.\nKalium ilə birlikdə hüceyrənin transmembran potensialını yaradır və hüceyrə membranının həyəcanlanmasını təmin edir. Həmçinin, natrium-kalium nasosunun (Na+/K+ nasosu), xüsusi zülalın (məsaməli kompleks) tərkibinə daxildir. Xüsusi zülal membranın bütün qalınlığı boyu yayılmış olur, hüceyrədən natrium ionlarını sorub çıxarır, kalium ionlarını onun daxilinə vurur və bununla da maddələrin hüceyrəyə aktiv nəqlini təmin edir. Natrium orqanizmdə turşu-qələvi balansını saxlayır, qan təzyiqini, sinirlərin və əzələlərin fəaliyyətini, hüceyrələrin qlükozanı udmasını, qlikogenin əmələ gəlməsini, zülalların sintezini tənzimləyir, qida həzmi traktının həyati əhəmiyyətli üzvlərinin selikli qişasının vəziyyətinə təsir edir. Natrium mübadiləsi qalxanabənzər vəzin nəzarəti altında olur.\nOnun çatışmazlığı baş ağrısına, zəifliyə, zəif yaddaşa, iştahın itməsinə gətirib çıxarır. Natrium çatışmadıqda mədənin divarları zəif olur və mədə şirəsinin turşuluğu artır, sidik kisəsi ilə problemlər yarana bilir, yorğunluq yaranır.\nOnun orqanizmə düşmə mənbələri aşağıdakılardır:\nXörək duzu; bütün duzlu məhsulların hamısı; dəniz məhsulları. Tərəvəz və göyərti: ispanaq, kələm, şüyüt, nanə, cəfəri, kök, soğan, bibər, sarımsaq, qulançar, qıtıqotu, zəncirotu. Meyvələr və giləmeyvələr: qara qarağat, limon, quşüzümü. Heyvan mənşəli məhsullar: kolbasa, sala, duzlu balıq,kürü, pendir.\nNatriumun kimyəvi birləşmələri\nƏn çox məlum olan və insanlar tərəfindən istifadə olunan birləşmələri aşağıdakılardır:\nNaCl – natrium xlorid, xörək duzu, qalit;\nNaHCO3 – natrium hidrokarbonat, çay sodası, qida sodası.\nNatrium 1807-ci ildə ingilis kimyaçısı və fiziki Q.Devi tərəfindən kəşf olunmuşdur, adını ərəb sözü olan natron və ya natrun – yuyucu maddə sözündən götürmüşdür. Təbii duzlarından və natrium hidroksiddən sabun hazırlanmasında istifadə edildiyindən bu ad verilmişdir.\nİnsan orqanizmində natrium atomlarının sayı 2,8·1024, bir insan hüceyrəsində isə 2,8·1010 ədəddir.\nÇəkisi 70 kq olan adamın bədənində orta hesabla 100 qram natrium var.\nQida məhsulları ilə natriumun orqanizmə daxil olan sutkalıq miqdarı orta hesabla 4,4 qramdır.\nTibbdə natrium xlorid orqanizmin susuzlaşması zamanı izotonik 0,9 %-li məhlul kimi istifadə olunur (belə qatılıqda məhlul fizioloji məhlul adlanır, belə ki, qanın plazmasının duz tərkibinə uyğun gəlir). Natrium bir çox dərman preparatlarının tərkibinə daxildir.\nNormal həyat fəaliyyəti üçün hüceyrəyə hüceyrə xarici mühit ilə müxtəlif maddələrin intensiv mübadiləsi tələb olunur. Mübadilə passiv nəql vasitəsi ilə maddənin hüceyrəyə qatılıq qradienti üzrə (məsələn, oksigen, karbon qazı, qlükoza) və ya osmos yolu ilə (su) düşdüyü zaman baş verir. Amma hüceyrə nəqli qatılıq və ya elektrik qradientlərinin əksinə də apara bilər. Belə nəql enerji tələb edir və aktiv nəql adlanır. Belə mübadilə membranlarda kanallar əmələ gətirən xüsusi zülallar vasitəsi ilə həyata keçirilir. Natrium elementi kimyəvi aktivliyinə baxmayaraq, natrium karbonat birləşməsi hesabına məşhurlaşmışdır. Bu maddə küldən alınırdı. Soda sözü baş ağrısı ifadə edən “suda”ərəb sözündən yaranmışdır: o zamanlar soda baş ağrılarının müalicəsində istifadə edilirdi. Keçmiş “natron” termini natrium hidrokarbonat və ya içməli soda deməkdir. Bu element yol fonarlarında sarı işığın alınması üçün istifadə olunur. Canlı orqanizmlərin həyat fəaliyyətində natriumun rolu çox vacibdir. O, bizim qan təzyiqimizin tənzimlənməsində, həmçinin baş beyin neyronlarının elektrik yükünün toplanması prosesində iştirak edir.\nMusayev N.Х. "Ərzaq malları əmtəəşünaslığının nəzəri əsasları". Dərslik. Bakı, "Çaşıoğlu" nəşriyyatı, 2003 – 368 səh.\nBraun Kleqq, 30 saniyə kimya haqqında kitabı, səh 16\nVikianbarda Natrium ilə əlaqəli mediafayllar var.\nLast edited on 1 avqust 2019, at 15:22\nBu səhifə sonuncu dəfə 1 avqust 2019 tarixində, saat 15:22-də redaktə edilib.


“Cavid Qurbanov həqiqəti deyir - Nazirləri tərifləməklə məşğul olmamalıyıq” - MÜSAHİBƏ - modern.az\n23 May 2018, 13:31 | MÜSAHİBƏ\n“Cavid Qurbanov həqiqəti deyir - Nazirləri tərifləməklə məşğul olmamalıyıq” - MÜSAHİBƏ\n“Hökumətin tərkibi cavanlaşdığından idarəetməyə də yanaşma dəyişməkdədir. Onlar effektiv işləməyə başlayıb. Vergilər Nazirliyində ciddi dəyişikliklər baş verib və bu quruma xeyli cavan kadrlar cəlb olunub. Məhz bunun nəticəsidir ki, artıq Vergilər Nazirliyində çalışanlar adam balası kimi işləyirlər. Mən vergi sisteminin daha da yumşaldılmasını təklif edirəm. Hamı vergi vermək istəyir.Buna görə də vergi sistemini yumşaltmaq lazımdır. Vergilər yumşaldılarsa, vergi yığımı daha yüksək olar”-deyə, C.Qurbanov bildirib.\nMilli Məclisin Hüquq siyasəti və dövlət quruculuğu komitəsinin üzvü Çingiz Qənizadə də deputat həmkarını dəstəkləyib. O, bu məsəlylə bağlı Modern.az-ın suallarını cavablandırıb.\n- Dünən bütün mətbuat səhifələrində başlığa çıxarılan bu fikirlə mən də razıyam. Təkcə Vergilər Nazirliyi deyil, digər nazirliklərdə də yerdəyişmədən sonra müsbət işlərin görülməsi ilə bağlı atılan ilk addımlar təqdirəlayiqdir. Bunu təkcə həmkarım Cavid Qurbanov yox , cəmiyyətimiz də görməyə başlayıb. Bu baxımdan hesab edirəm ki, Vergilər Nazirliyində son təyinatdan sonra vergi ödəyiciləri ilə aparılan işlər, vergi ödəyicilərinə açıq müraciətlər, onlarla görüş, verginin alınmasının forması və qaydalarının dəyişdirilməsi cəmiyyətdə müsbət hal kimi qarşılanıb. İnsanlar, xüsusilə də sahibkarlar vergilər naziri Mikayıl Cabbarovdan və onun komandasından olduqca müsbət addımlar gözləyirlər. Onu da qeyd edim ki, vergi ödəməyin özü bir mədəniyyətdir. Cavid müəllimin də qeyd etdiyi kimi, “hamı vergi vermək istəyir” ifadəsi həqiqətdir. Həmkarımın “vergi sisteminin daha da yumşaldılması yolu ilə daha çox vergi yığmaq imkanı əldə etmək olar” fikri ilə də tam razıyam. Mən həmçinin digər nazirliklərdəki kadr islahatları və dəyişikliklər barədə çıxış edən həmkarımın fikri ilə tam razıyam. Ümid edirəm ki, hökumətin yeni tərkibinə təyinat alan islahatçı nazirlər həm cənab prezidentin, həm də Azərbaycan xalqımın etimadını doğruldacaqlar.\n- Bəzi nazirlər işdən azad edildikdən sonra özləri və faəliyyətləri mətbuatda, ayrı-ayrı şəxslər tərəfindən, eləcə də həmkarlarınız tərəfindən olduqca kəskin tənqid olunur. Ancaq siz vergilər naziri Fazil Məmmədov, keçmiş nəqliyyat naziri Ziya Məmmədov, “Dövlətqaçqınkomun” sədri Əli Həsənov, “Azərenerji” QSC-nin sədri Etibar Pirverdiyev fəaliyyətdə olan zaman kəskin çıxışlar etsəniz də, digər nazirlər vəzifədən azad olunduqdan sonra onların arxasınca danışmadınız. Bu nə ilə əlaqədardır?


Yeni Azərbaycan Partiyasının yaradılması Azərbaycanın şanlı siyasi tarixinin parlaq səhifələrindən biridir. - Xəbərlər - BALAKƏN RAYON Icra Hakimiyyəti\nYeni Azərbaycan Partiyasının yaradılması Azərbaycanın şanlı siyasi tarixinin parlaq səhifələrindən biridir.\n20 noyabr 2018-ci il tarixdə Balakən rayon Heydər Əliyev Mərkəzində Yeni Azərbaycan Partiyasının yaradılmasının 26-cı ildönümü ilə bağlı tədbir keçirilib. Balakən rayon İcra Hakimiyyətinin, YAP rayon təşkilatının və Heydər Əliyev Mərkəzinin birgə təşkilatçılığı ilə keçirilən tədbiri giriş sözü ilə açan Heydər Əliyev Mərkəzinin müdir əvəzi Jalə Hüseynova qeyd etdi ki, müasir müstəqil Azərbaycanın şanlı siyasi tarixinin mühüm səhifələrindən birini ümumxalq partiyası olan YAP-ın yaradılması təşkil edir. Bu mərhələni ona görə qürur və iftixar hissi ilə şanlı tarix adlandırırıq ki, Yeni Azərbaycan Partiyasının yaradılması ilə xaos və hərc-mərclik içində olan, vətəndaş müharibəsi və dünyanın siyasi xəritəsindən silinmək təhlükəsi ilə qarşı-qarşıya qalan Azərbaycanın xilasının, tənəzzüldən azad olaraq tərəqqi yoluna nail olmasının əsası qoyuldu. YAP milli maraqların keşiyində duran və vətənpərvərlik hissinin daşıyıcısı olan hər bir azərbaycanlının etibarlı partiyasına çevrildi.\nDaha sonra tədbirdə çıxış edən RİH-nin ictimai-siyasi və humanitar məsələlər şöbəsinin müdir müavini Fariz Nəcəfov vurğuladı ki, ulu öndər Heydər Əliyevin rəhbərliyi ilə yaradılan Yeni Azərbaycan Partiyası ötən müddət ərzində Azərbaycanın müasir və dinamik inkişaf edən ölkə kimi nüfuzunun daim artmasında mühüm rol oynayıb. Bu gün Azərbaycan Respublikasının Prezident cənab İlham Əliyevin rəhbərliyi altında YAP milli maraqların ifadəçisi kimi, Azərbaycanın hərtərəfli inkişafına öz töhfəsini verir, hər bir vətəndaşın siyasi və iqtisadi iradəsinin ən yüksək formada təmin olunmasına şərait yaradır. Yaradıcısı ulu öndər olan YAP-ın fəaliyyətində Heydər Əliyev dühasının ideya və arzuları yüksək səviyyədə həyata keçirilir. Siyasi xəttinə sadiqliyi, xalq və dövlət qarşısında xidmətləri, ölkəmizin bir-birini əvəzləyən uğurları partiyanın cəmiyyətdəki mövqeyini daha da artırıb, onun ümumxalq partiyası olduğunu təsdiqləyib.\nTədbirdə çıxış edən YAP Balakən rayon təşkilatını aparat rəhbəri Ömər Osmanov partiyanın yaranma tarixi, əldə etdiyi uğurlar və rayon təşkilatının gördüyü işlər haqqında məlumat verib.\nŞəki Regional Mədəniyyət İdarəsinin Balakən rayonu üzrə nümayəndəsi Şəfəq Hacıyeva qeyd edib ki, 1993-cü ildən etibarən keçirilən bütün seçkilərin qalibi olması partiyamızın şanlı tarixinin ən yaddaqalan səhifələridir. Qürur hissi ilə deyə bilərəm ki, nə bu gün, nə də gələcəkdə ölkənin siyasi həyatını və perspektivlərini Yeni Azərbaycan Partiyasından ayrı təsəvvür etmək mümkün deyil. Onun siyasi çəkisi, nüfuzu, sanbalı, dövlətçiliyə və Heydər Əliyev ideyalarına dərin sədaqəti ciddi və heç zaman dəyişməyən siyasi mövqe kimi formalaşıb.\nBalakən rayon Gənclər Evi Sosial Xidmət Müəssisənin direktoru Tale Şahverdiyev bildirib ki, Azərbaycan cəmiyyətinin hər bir təbəqəsindən olan insanları öz sıralarında birləşdirən Yeni Azərbaycan Partiyası da gəncliyin inkişafına xüsusi həssaslıqla yanaşır, bu istiqamətdə həyata keçirilən layihələr və tədbirlər dövlət gənclər siyasətinə mühüm dəstək kimi çıxış edir. YAP-ın çoxşaxəli fəaliyyətinin əsas istiqamətlərindən biri gənc nəslə diqqət və qayğının artırılması, respublikamızın ictimai-siyasi həyatında onların fəal iştirakının təmin olunması, yeni nəslin gələcəyin layiqli vətəndaşları kimi formalaşması məqsədilə mühüm tədbirlərin həyata keçirilməsidir.


PKK İŞİD üslubunda: Türkiyənin hər nöqtəsində kamikadzelər partlayacaq\nPKK terror təşkilatı polis məntəqələrinə bomba yüklü avtomobillərlə hücumlara hazırlaşır.\nPublika.az Türkiyə mediasına istinadən xəbər verir ki, bu barədə Ankarada təşkil edilən təhlükəsizlik toplantısında bildirilib.\nToplantıda ölkənin bütün vilayətlərinin təhlükəsizlik strukturları PKK-nın qarşıdakı planları barədə məlumatlandırılıb. Bildirilib ki, PKK Türkiyənin Yaxın Şərqdə təhlükəli və vətəndaş müharibəsi yaşayan bir ölkə imicini yaratmaq üçün hücumlarını şəhərlərə daşıyacaq, terror aktları üçün xüsusilə gündüz saatlarını seçəcək.\nSon 2 ayda təslim olan 15 PKK üzvünün ifadələrinə görə, terror təşkilatı böyük şəhərlərdə çamadan, qazan, gəlin boxçası və beşik kimi daha az diqqət çəkən əşyaların içinə yerləşdirdiyi A-4, C-4 və TNT tipli partlayıcılarla hücumlar həyata keçirməyi planlaşdırır.\nBundan başqa, PKK-nın tibbi yardım və restoran xidmətçisi təhsili alan üzvlərini ölkənin qərb vilayətlərinə göndərəcəyi deyilir.\nTerror üzrə mütəxəssislər isə hesab edir ki, PKK üslubu ilə tədricən “Əl-Qaidə” və İŞİD kimi terror təşkilatlarının üslubuna yaxınlaşır. Onlar bomba yüklü avtomobillərdən istifadəni PKK-nın hücum taktikasında yeni hesab edirlər.


NAZİR ÖZ MÜAVİNİ İLƏ QUDA OLUR! – Vergidə “böyük toy”a hazırlıq var! | AzPolitika – onlayn siyasi-ictimai qəzet\nDərc olunub: 28/03/2017 - 00:12\n8924 dəfə baxılıb\n“AzPolitika.info”ya verilən məlumata görə, bu yaxınlarda yüksək vəzifə tutan qudaların siyahısına daha bir cütlük əlavə olunacaq. Belə ki, vergilər naziri Fazil Məmmədov öz müavini Namiq Əliyevlə quda olmağa hazırlaşır.\nAncaq nazirin də bu qohumluqdan güc qazanacağını deyənlər yanılmırlar. Məsələ ondadır ki, vergilər nazirinin müavini Namiq Əliyev həm də Azərbaycan Silahlı Qüvvələrinin Baş Qərargah rəisi, general-polkovnik Nəcməddin Sadıkovla qudadır.


Oxu.az - Baş nazirdən işaxtaranlarla bağlı - QƏRAR\nƏmək birjalarının və əmək yarmarkalarının təşkili, fəaliyyəti qaydası təsdiq edilib.\nOxu.Az-ın məlumatına görə, bununla bağlı Baş nazir Novruz Məmmədov qərar imzalayıb.\nNazirlər Kabineti qərara alıb ki, dəyişikliklər Azərbaycan Prezidentinin 2002-ci il 24 avqust tarixli 772 nömrəli fərmanı ilə təsdiq edilmiş “İcra hakimiyyəti orqanlarının normativ hüquqi aktlarının hazırlanması və qəbul edilməsi qaydası haqqında Əsasnamə”nin 2.6-1-ci bəndinə uyğun edilə bilər.\nBu Qayda “Məşğulluq haqqında” qanunun 23.3-cü maddəsinə əsasən hazırlanıb .\nƏmək birjalarının və yarmarkalarının təşkili və fəaliyyəti qaydasını müəyyən edir.\n“Məşğulluq haqqında” qanunun 23-cü maddəsinə əsasən birjalar, yarmarkalar əmək bazarında tələb və təklifə əsaslanır.\nHabelə daxil olan sifarişlər əsasında əhalinin müvəqqəti məşğulluğunun təmin olunması, işaxtaran və işsiz şəxslərin müvafiq inzibati ərazi vahidi üzrə mövcud olan vakant iş yerləri haqqında məlumat əldə etməsi, aktiv məşğulluq tədbirlərinə cəlb olunması, işəgötürənlərin qısa müddətdə zəruri peşəyə, ixtisasa və təcrübəyə malik olan kadrların seçiminə köməklik göstərilməsi məqsədilə təşkil edilir.\nYarmarkanın təşkil edilməsi üçün Dövlət Məşğulluq Xidmətinin şəhər, rayon məşğulluq orqanları və ya “DOST” mərkəzləri tərəfindən mövcud olan vakansiyalar əsasında işəgötürənlərin işçi qüvvəsinə real tələbatı öyrənilir.


Josh Pek'in Drake və Josh Co-Star Drake Bell ilə Toy Qonaq Siyahı Dramı'ndan "Həqiqətən zərər" verildiyi bildirilir - Xəbərlər - 2021\nDram toydan sonra davam edir Drake & Josh Keçən həftə sonu, keçmiş Nickelodeon aktyorun ekrandakı qardaşı Drake Bell'i qonaq siyahısından çıxartdığı ulduz Josh Peck. Bell dəvəti qəbul etməyi qəbul etmədi və bütün Twitter üzərindəki yapışqan vəziyyətdən xəbər tutaraq dünyaya bildirin. Yöndəmsiz Bununla birlikdə, o, təsəvvür edə bilər ki, heç biri belə deyil Drake & Josh bacı qonaq siyahılarını kəsdi. Nickelodeon sitcom-da Bell və Pekin kiçik bacısı kimi xəyanət edən Miranda Cosgrove da toy dəvətnaməsini rədd etdi. Və başa düşüləndir ki, kürəkən davam edən dramdan doyurmuş kimi görünür.\nŞənbə, 17 İyun, Josh Peck, Malibu, California'da sevgisi Paige O'Brien ilə evləndi və orada iştirak edən məşhur toy qonaqlarının, o cümlədən Pek'in də olduğu Nənə Costar John Stamos-birindən xeyli itkin düşdü: Drake Bell. Sonrakı günlərdə Bell, qonaqlar siyahısına cavab olaraq Twitter-də ciddi duzlu olmağa, silinən bir tvitdə "Dəvətə dəvət olunmayanda mesaj aydındır" yazmaqla cavab verdi. Pop Buzz. İndi silinən başqa bir tvitdə Bell, daha xoşbəxt günlərdə özünün və Pekin şəklini yerləşdirərək "Ya brotha üçün darıxacam" yazdı.\nKeçmiş Drake & Josh Ekrandakı brosların İRL-nin yaxın olmadığını öyrənmək üçün pərəstişkarları ürəkdən kədərləndilər və dramı Cosgrove-nin İnstaqramına aparmağa başladılar. "Niyə Drake'nin dəvətini oğurladın, Megan?" Milli.Az axşam.az-a istinadən bildirir ki, fanat aktrisanın son fotosunu şərh edib Teen Vogue. "SİZ MEGAN İSTƏYİRSİNİZ" başqası yazdı. "İŞİDİN GÖRÜŞÜNÜZDƏ YOXDUR."\nAncaq tezliklə digər pərəstişkarları tərəfindən Cosgrove'nun da toyda iştirak etmədiyi qeyd edildi. "Siz toya dəvət olunmadınız. Ürəyim ağlayır və ağlayıram" dedi. Lakin Bell-dən fərqli olaraq, Cosgrove bütün vəziyyətlə bağlı sakit dayanır.\nDaha çox Gör: Toy qonaqlığınızı 150 nəfərin altında saxlamaq üçün 5 göstəriş\nBu vaxt, yeni evlənən xoşbəxtliyə baxmayaraq, Pek-də populyarlığı, toy fotoşəkillərində "# ədalət4drake" şərhlərini izləyən kütlə ilə ola bilər.\nYeni bir hesabata görə, # ədliyyə4drake tezliklə baş vermir və olduqca yaxşı bir səbəbə görə. Bir mənbə Bizə Həftəlik Bell'in Pek'in O'Brien'ə nişan etməsindən sonra təbrik göndərmədiyini ortaya qoydu. Bundan əlavə, Pek, bütün bu dramı yaratmaq qərarına gələn köhnə kostyum qərarından tamamilə qızışır və toy qonaqlarına, o və Bell "üç ildə danışmadığını" söylədi.\n"Bu həftə sonu Josh'ın toyunda bəzi qonaqlar Josh Pekdən Drake'nin harada olduğunu soruşdular" deyə bir mənbə paylaşdı Bizə Həftəlik. Josh, Drake ilə üç ildə danışmadığını hər kəsə söylədi. İldə bir neçə dəfə sosial mediada bir-birilərinə tvit edərdilər, amma əsla danışmazlar. "\n"Drake Josh'ın toyuna dəvət olunmadıqda, o dramatik xatirələrin hamısını tweet etməyə başladı" dedi. "Josh həqiqətən zərər gördü. Artıq yaxın deyildilər və Josh çox kiçik bir toy keçirdi."\nYaxşı, bu vəziyyəti izah edir. Ancaq bir şey bizə Bell deyir yəqin ki bu (tamamilə etibarlıdır) bəhanəsini qəbul etməyəcəksiniz.\nCopyright 2021 \_ Gəlinlər - toy haqqında hər şey - fikirlər, planlaşdırma, nişan, bal ayı, moda və gözəllik \_ Josh Pek'in Drake və Josh Co-Star Drake Bell ilə Toy Qonaq Siyahı Dramı'ndan "Həqiqətən zərər" verildiyi bildirilir


Ədalət Şükürov: “Mən hesabatımı çoxdan vermişəm”\n6 Avqust 2015 12:15\nBu günlərdə Azərbaycanın əməkdar artisti Ədalət Şükürov Dağıstan Respublikasının "Xalq artisti" adına layiq görülüb. Bu xəbər birmənalı qarşılanmayıb. Öz vətənində 9 ildir ki, əməkdar artist olaraq qalan sənətçinin Dağıstan Respublikasının xalq artisti adına layiq görülməsi nə ilə izah olunur?\nPublika.az bu və digər məsələlərlə bağlı Ədalət Şükürovdan müsahibə götürüb.\n- Ədalət bəy, sizi təbrik edirik. Dağıstanın xalq artisti adına layiq görülmüsünüz. Sirr deyilsə, hansı xidmətlərinizə görə ad verdilər sizə?\n- Təbrikə görə təşəkkür edirəm. Mən hələ 2000-ci ildən Dağıstanın dövlət tədbirlərində fəal iştirak edirəm. 2008-ci ildə Dağıstan Respublikasının prezidenti Muxu Əliyev mənə əməkdar artist adı verib. Bu hadisənin üstündən 7 il keçdikdən sonra Dağıstanın Respublika günü münasibəti ilə mənə Dağıstan Respublikasının xalq artisti adı verildi. Müğənninin xidməti nə olacaq ki? Mən onların bir çox dövlət tədbirlərində fəal iştirak edirəm. Bu, çətin işdir. İnanmıram ki, məndən sonra Azərbaycandan hansısa sənətçiyə Dağıstanın xalq artisti adı verilsin. Nəinki xalq, heç əməkdar artist adı almaq özü asan iş deyil. Gərək Dağıstanın konstitusiya günü, Gənclər günü, Dərbəndin yaranma günü konserti, Rusiyanın bayrağı ilə bağlı tədbirlərdə iştirak edəsən. Buna baxmayaraq, mən fəxr edirəm ki, başqa bir ölkənin xalq artisti adına layiq görüldüm.\n- Xalq artisti adına layiq görülməyinizi xüsusi yığıncaqla qeyd etdiniz?\n- Açıq desəm, mən doğum günlərini, bayramları təmtəraqlı şəkildə qeyd etmirəm.\n- Elə insanlar var ki, istənilən əlamətdar günü təmtəraqlı şəkildə qeyd edir. Mən uşaqlıqdan beləyəm. O vaxt keçirməyə imkan olmayıb, indi isə imkan olsa da, kompleksim var.\n- Fəxri ad almağınızı qeyd etməyəcəksiniz?\n- Yəqin ki, 10-15 dost-tanışla bir məclis qurarıq. Bunu da etməzdim. Amma dostlarım zəng edirlər ki, nə vaxt yığışaq. Bu səbəbdən kiçik də olsa, bir məclis düzənləyəcəm.\n- Ad aldıqdan sonra sizi ilk təbrik edən kim oldu?\n- Dağıstanın prezidenti (gülür). Ramazan Abdulatipovdan sonra Dağıstanda olan dostlarım da təbrik etdi. Sonra isə ailə üzvlərim zəng etdi.\n- Bu il yay istrahətini necə keçirdiniz?\n- İstirahətim Monteneqrodan başladı. Əslində, ora festivala getmişdim. Monteneqronun Herceq Novi şəhərində "Suncane Skale '' pop musiqi festivalında ölkəmizi təmsil etməyə yollanmışdım. Bu Balkan ölkələrinin çox böyük musiqi yarışmasıdır. 7 gün davam edən festival boyunca istirahətə də vaxt tapdım. Oradan qayıtdıqdan sonra isə Azərbaycanımızın rayonlarında istirahət etdim. Bu il xaricə gedə bilmədim. Bilgəhdə bağ evim var. Hətta orda dincəlməyə də güclə vaxt tapıram.\n- Bəs vaxtınızın əksər hissəsini nəyə sərf edirsiniz?\n- Vaxtımın böyük hissəsi xırda işlərə sərf olunur. Əsasən, studiyada mahnı yazdırıram, musiqi işləri ilə məşğul oluram. Məsələn, fəxri ad almağımla əlaqədar bir sıra telekanallar müsahibə alır. Buna da vaxt sərf olunur. Gündə planlaşdırılmayan bir sıra işlər çıxır.\n- Avqust-sentyabr aylarında bir sıra həmkarlarınız konsert verəcək. Siz niyə konsert vermirsiniz?\n- Bu barədə heç fikirləşmirəm. Konsert vermək üçün təşkilatçı olmalıdır. Mən öz-özümə konsert verə bilmərəm.\n- Təşkilatçılardan konsert proqramı üçün sizə müraciət edən yoxdur, yoxsa Azərbaycanda təşkilatçı yoxdur?\n- Konserti təşkilatçı etməlidir. 2009-cu ildə Nahid Emiloğlu konsertimi təşkil edib. Mən də böyük məmnuniyyətlə "Yaşıl Teatr"da konsert verdim. Yoxsa müğənni durub özü-özünə konsert verər?!\n- Bəs niyə təşəbbüs göstərmirsiniz ki, konsertinizi təşkil etsinlər?\n- İstəyirəm ki, onlar məndən xahiş etsinlər. Məsələn, bu yaxınlarda Odessada konsertim olacaq. Bunu məndən xahiş ediblər, mən də qəbul etmişəm. Avqustun əvvəlində daha bir konsertim Dağıstan filormoniyasında olacaq. Orada da bu konserti məndən təşkilatçı xahiş edib.\n- Bu konsertlərdən qonorar alırsınız?\n- Əlbəttə ki! İstər zalda bir nəfər, istərsə yüz, istərsə də min nəfər olsun. Bu, onların problemidir. Mən qonorarımı alıram. Bax konsert belə olur. Özünə hörmət edən müğənni durub sponsor axtarmaz ki, gəlib ona konsert keçirtsinlər. Bu nə qədər düzgündür? Yox, təşkilatçı təklif etsə, mən canla-başla razılaşaram, qonorarımı da alaram. Mənim konsertlərim hər zaman belə olub. Amma söhbət hesabat konsertindən gedirsə, bu, tamam fərqli şeydir. Məsələn, müğənni 10-20 il calışır və istəyir tamaşaçılarına hesabat konserti versin. Mənə isə hesabat konserti lazım deyil. Mən hesabatımı çoxdan vermişəm.


Новости - Azərbaycan kənd yolları abadlaşdırılır\nAzərbaycan kənd yolları abadlaşdırılır\nKanal S-ə istinadən xəbər verir ki, Şəkidə kənd yollarının abadlaşdırılması işi tam qüvvəsi ilə gedir.\nŞəki şəhəri daxil olmaqla Şəkinin kəndlərinin yollarında da təmir bərpa işləri davam edir. Şəhərdən kənarda geniş şəkildə aparılan bərpa-tikinti işlərinə böyük qüvvə səfərbər edilib. Belə ki, Şəkinin uzunluğu 15 kilometr olan Aşağı Küngüt-Aydınbulaq kəndləri\narasındakı yolda torpaq bərkitmə işləri aparılır. Daha sonra isə həmin yola cari olaraq asfalt örtüyü döşənəcək.\nYollarının yenidən salınması kənd sakinləri arasında da böyük sevincə səbəb olub. Bütün bu işlərin görülməsi üçün əraziyə 30-dan çox işçi heyyəti və 10-a qədər texnika cəlb edilib. İşlər Şəki şəhər 15 saylı yol istismar idarəsi tərəfindən aparılır. İşlərin Dünya Azərbaycanlılarının Həmrəylik Günü ərəfəsində tamamlanması nəzərdə tutulur.\nXatırladaq ki, Prezidentin sərəncamı ilə 8 min nəfər əhalinin yaşadığı 8 yaşayış məntəqəsini birləşdirən Aşağı Küngüt-Aydınbulaq avtomobil yolunun tikintisi üçün Azərbaycan Respublikası Prezidentinin ehtiyat fondundan Şəki Şəhər İcra Hakimiyyətinə ilkin olaraq 2,0 (iki) milyon manat ayrılmışdı.


Bu gün Sülh və İnkişaf Naminə Dünya Elm Günüdür - Xəbərlər - Nizami Gəncəvi adına Milli Azərbaycan Ədəbiyyatı Muzeyi\nBu gün Sülh və İnkişaf Naminə Dünya Elm Günüdür Noy 10, 2021 | 11:33 / Maraqlı məlumatlar\nHər il noyabrın 10-da Sülh və İnkişaf Naminə Dünya Elm Günü qeyd olunur.\nBu əlamətdar gün 2001-ci ildə UNESCO-nun Baş Konfransında 1999-cu ildə Budapeştdə keçirilmiş UNESCO-nun və Dünya Elmi Şurasının ortaq birliyi zamanı verilən öhdəliklər çərçivəsində təsis edilib. Məqsəd elmin cəmiyyətdəki rolunu və geniş ictimaiyyətin elmi məsələlərin müzakirəsində iştirakının vacibliyini, eyni zamanda, elmin gündəlik həyatda əhəmiyyətini və aktuallığını vurğulamaqdır. Dünya Elm Günü bütün maraqlı tərəflərə - dövlət adamlarından tutmuş media nümayəndələrinə və məktəblilərə qədər hamını elm mövzusunda sülh və inkişaf naminə səfərbər etmək üçün bir fürsət verir. Bu, həmçinin cəmiyyətin dinc və davamlı inkişafı üçün elmin rolu barədə ictimaiyyətin məlumatlandırılmasına, müxtəlif ölkələr arasında elmi nailiyyətlərin paylaşılması üçün milli və beynəlxalq həmrəyliyin təşviqinə xidmət edir. Eyni zamanda, elmin cəmiyyətin xeyrinə istifadəsinə dair milli və beynəlxalq öhdəliyi yeniləməyi, qarşılaşdığı problemlərə diqqət çəkməyi və elmi fəaliyyəti dəstəkləməyi qarşısına vəzifə qoyub.\n2021-ci ildə Sülh və İnkişaf naminə Dünya Elm Günü “İqlim dəyişikliyinə hazır icmaların yaradılması” mövzusuna həsr olunub. Bu il Dünya Elm Günü təsis edilməsinin 20-ci ildönümünü qeyd edir və UNESCO bu fürsətdən istifadə edərək hamı üçün açıq elmin təşviqinin vacibliyini xatırladır. Bu, bəşəriyyətin inkişafı üçün vacibdir və qlobal çağırışların öhdəsindən gəlmək, xüsusən də iqlim dəyişikliyinə hazır icmaların qurulması üçün ilkin şərtdir. Sülh və İnkişaf naminə Dünya Elm Gününə həsr olunan tədbir UNESCO-nun Elm Hesabatının nəticələrinə əsaslanacaq.


Ərdəbil Qeydiyyat idarəsindəki qadağaların davamı; Elcan adı üçün şəxsiyyət vəsiqəsi verilmir -\nƏrdəbil Qeydiyyat idarəsi, yeni doğulan uşaqların valideynləri tərəfindən seçilən adlara qoyulan məhdudiyyətlərin davamında bu dəfə “Elcan” üçün şəxsiyyət vəsiqəsi verməkdən imtina etdi.\nƏrdəbil əyalətinin Germi şəhərinin sakini Möhsün Qasimi İnstaqram səhifəsində övladı üçün bu şəhərin qeydiyyat şöbəsi tərəfindən şəxsiyyət vəsiqəsi verilmədiyini bildirən bir yazı yayımladı. Bu vətəndaş övladının doğum şəhadətnaməsini dərc edərək yazdı: Mən Elcanın atasıyam. Bir neçə gündür şəxsiyyət vəsiqəsi və milli kodu olmayan bir uşaq. Bu problem davam etdikdə, övladım mütləq ölkənin səhiyyə və sosial xidmətlərindən istifadə edə bilməyəcək və bu mənim və ailəm üçün dözülməz olacaq. Qadağa əhali tərəfindən deyil, bəlkə problem Qeydiyyat Təşkilatı tərəfindən yaranan inzibatı problemdir.\nElcanın atası yazısında oğlunun adını İrşad Nazirliyi tərəfindən nəşrinə icazə verilmiş kitablardan seçdiyini söylədi. Doktor Həsən Feyzullahi Vəhid tərəfindən yazılmış “Gözəl Türk adları lüğəti” kitabının şəkli Möhsün Qasimi tərəfindən paylaşılaraq Elcan adının “Qəbilənin canı və qəbilənin canı kimi sevdiyi” mənasının verdiyi görülür.\nİranda bütün sosial, təhsil və tibbi xidmətlər, hətta ən təməl xidmətlər, yəni peyvənd də şəxsiyyət vəsiqəsinə tabedir. Bir şəxsdə bu şəxsiyyət vəsiqəsi yoxdursa, sosial xidmətlərə giriş çox çətin və bəzən qeyri-mümkün olacaqdır.\nValideynlər tərəfindən seçilən adlara şəxsiyyət vəsiqəsinin verilməməsi və Qeydiyyat idarəsinin qarşı çıxması ilk hal deyil. Bundan öncə Ərdəbilli bir uşaq olan “Ayıl” üçün şəxsiyyət vəsiqəsinin verilməməsi və Ayılın atasının şəhər qeydiyyat idarəsi qarşısında etiraz etdiyi bir videonun yayılması “Ayıl Kampaniyasının” başlanğıc nöqtəsi idi. Bu kampaniyada Ayılın valideynlərinin bu uşaq üçün şəxsiyyət vəsiqəsi alamadıqları etirazına əlavə, oxşar bir maneə yaşayan başqa Azərbaycanlı ailələr də yaşadıqları təcrübələri sosial şəbəkələrdə dərc etməyə başladılar.\nHəsən Əmirpur Çaxırlunun oğlu Anar, Mehdi Qiyasının qızı Sevgi, Babək Qabelnejadın qızı Yağış, Adil Çupaninin oğlu Atakan və Ruhullah Mehr Əli Bəylunun oğlu Huntay, Ayıl etiraz kampaniyasına qatılan ailələrdilər.\nƏrdəbil mədəni fəalları, hökumətin valideynlərin uşağın adını seçmək hüququndan məhrum edilməsinə müdaxilə olduğunu söylədiklərinə etiraz olaraq Ərdəbildə dəfələrlə geniş divar yazıları yazdılar. Türklərdən əlavə bəzi ərəb, kürd, türkmən və bəluç sosial media istifadəçiləri də Ayıl həştəgini istifadə edərək təcrübələrini Twitter-də paylaşdılar.\nKampaniya aylarca davam etdi və Ərdəbil Qeydiyyat İdarəsi, ictimai təzyiq altında və Ərdəbilli uşağının ailəsinin təqib ilə Ayıla şəxsiyyət vəsiqəsi verməyi qəbul etdi. Ancaq illərdir ki, bir çox ailəyə uşaqlarının adını seçmək məhdudlaşdırılır; Bəzən ailələrin təqibi və israrı nəticəsində məhdudiyyətlər məhkəmələr tərəfindən qaldırılır. Ancaq əksər hallarda valideynlər övladları üçün istədikləri adları seçə bilmirlər.\nİranın Vətəndaşlıq Qeydiyyatı İdarəsi təsdiqlənmiş adlarının siyahısını yayımlayaraq vətəndaşlardan bu adları uşaqları üçün seçmələrini istəyir. Valideynlər tərəfindən seçilən ad Qeyd idarəsi tərəfindən təklif olunan siyahıdan kənarda olduqda, seçilmiş ad araşdırılmaq üçün bu təşkilatın (ad komitəsinin) idarə heyətinə göndəriləcək və təsdiq edilmədiyi təqdirdə adın seçilməsinə icazə verilməyəcək. Təsdiqlənmiş adlarının siyahısında siyasi və dini məhdudiyyətlər və fikirlər, bir çox vətəndaşı insan hüquqları konvensiyalarına zidd olaraq, uşaqlarına dini, etnik və ya mədəni kimliklərinə görə ad verməkdən məhrum edir.\nBakıda nəşr olan TodayNews qəzetində İran Müxalifətindən Avropa Komissiyasının nümayəndəsi Cozef Borrelə gedən məktub dərc olundu !\nباهار گه لیب بایرامینیز مبارک\nMəhəmməd Həbibi Müəllimlər Həmkarlar Birliyi fəalı Fəşafuyə Həbsxanasından sərbəst buraxıldı


Özü yaxşıdır ətrafı pis\nMən belə bir mübahisənin Yerevanda keçirilən beynəlxalq konfransda da şahidi olmuşdum. Orda da eynən bu ittihamları eşitmişdim. Həmin mübahisədə də Köçəryan tərəfdarı olan jurnalist Ter-Petrosyan tərəfdarı olan jurnalistə demişdi ki, Ter-Petrosyanın vaxtında küçəyə çıxa bilmirdik.\nElə onda başa düşdüm ki, bizim ermənlərlə nəinki toyumuz, adət-ənənələrimiz, mətbəximiz, musiqimiz, hətta siyasi söhbətlərimiz də oxşardır. Hətta deyərdim ki, çox oxşardır.\nEləmədim tənbəllik, Köçəryan tərəfdarı olan jurnalisti çəkdim kənara və ona solaxay bir sual verdim ki, erməni xalqı Sərkisyan haqqında nə düşünür? O vaxt hakimiyyət artıq Köçəryandan Sərkisyana ötürülmüşdü. Yəni siyasətdən bir balaca başı çıxan adam bilir ki, Köçəryan tərəfdarı olan adam avtomatik Sərkisyan tərəfdarıdır. Şair Murad Köhnəqala demişkən “toplananların yerini dəyişəndə qəm dəyişmir.”\nKöçəryan tərəfdarı olan jurnalist sualıma çox ətraflı cavab verdi. Dedi ki, əslində Sərkisyan çox gözəl ölkə başçısıdır. Ürəyiyumşaq insandır. Sadəcə xaricdən maliyyələşən müxalifət bizim prezidenti xalqın gözündən salmaq istəyir. Düşmən dəyirmanına su tökürlər. Sərkisyan idmana böyük qayğı göstərir və bu qayğının nəticəsi olaraq erməni idmançıları beynəlxalq yarışlarda çox böyük uğurlar qazanaraq himnimizi səsləndirir, bayrağımızı ucaldır, xalqımızı tanıdırlar.\nÖlkədə yollar çəkilib, xeyli iş yerləri açılıb, korrupsiyaya qarşı ciddi mübarizə aparılır. Ölkəmizdə müxtəlif beynəlxalq yarışlar, festivallar keçirilir, bu yarışlarda iştirak edən idmançılar erməni xalqının zəngin mətbəxi, mədəniyyəti ilə yaxından tanış olmaq şansı qazanırlar.\nErmənistann müxtəlif guşələrində ailəvi istirahət mərkəzləri tikilir, həmin istirahət mərkəzində hər bir erməni öz ailəsi ilə istirahət edə bilər.\nSöhbətin bu yerində nə qədər böyük mədəniyyətsizlik də olsa onun sözünü kəsdim və növbəti sualımı ünvanladım. Soruşdum ki, həmin istirahət mərkəzlərində gizli kameralar quraşdırılıbmı? Yəni insanlar orada hamamda rahat çimə, yataqda rahat sevişə bilirlər? Qorxularından kostyumda yatmırlar ki?\nO dedi ki, bəlkə də quraşdırıblar, amma hələ ki, televiziyada, ya da internetdə yaymayıblar.\nSonra dedi ki, Sərkisyanın xalq arasında nüfuzu çox yüksəkdir. Dağıdıcı-radikal müxalifətin nə deməyindən asılı olmayaraq xalqın Sərkisyana çox böyük etimadı var. Sərkisyan tez-tez xalqın müxtəlif təbəqələrindən olan nümayəndələri ilə görüşlər keçirir, onların xahişlərini yerinə yetirir. Xalqın qulluğunda durmaq istəməyən məmurları çox sərt cəzalandırır.\nErmənistan həqiqətlərinin dünyaya çatdırılmasında da böyük işlər görür. Ter-Petrosyanın zamanında məktəblərdə şagirdlərdən süpürgə pulu yığılırdı. Sərkisyanın zamanıda isə yığılmır. Düzdü, ter-Petrosyan da ürəyi yumşaq insandır. Millətini sevir, yaxşı tarixçidir, amma ondan prezident olmaz. Ermənistan hər il demokratiyaya doğru bir addım atır. Sadəcə mühüm geosiyasi bölgədə yerləşdiyimizdən xalqa tam demokratiya verə bilmirik. Belə də ki, erməni xalqı hələ demokratiyaya hazır deyil. Məsələn, siqareti çəkib kötüyünü zibil qutusuna deyil, yerə atırlar. Saqqızı çeynəyib metro vaqonunun qapısına yapışdırırlar. İşıq pulu, qaz pulu və su pulunu vaxtında ödəmirlər.\nDüzdür, çox uğurla inkişaf etsək də, etiraf edim ki, bəzi məmurlar öz vəzifələrini yerinə yetirmirlər. Bu da haqlı olaraq insanlarda xırda, lap balaca narazılıq doğurur. Amma bu çox nadir rast gəlinən haldır. Xaricdən maliyyələşən müxalifət bu nadir rast gəlinən narazılıqdan istifadə etmək istəyərək ölkədə qarışıqlıq yaratmaq arzusundadır. Amma onların bu arzusu gözlərində qalacaq. Ermənistan paytaxtının sakinləri dəfələrlə Dövlət Televiziyasının canlı efirində prezidentə öz etimadlarını açıq surətdə bildirmişlər. Ermənistanın xalq şairləri, xalq yazıçıları, bəstəkarları prezidentin daxili və xarici siyasətindən vəcdə gələrək ona çoxlu şeirlər, romanlar, poemalar və mahnılar həsr ediblər.\nSadəcə bəzi məktəb direktorları, polis rəisləri, prokurorlar, uşaq baxçasının müəllimləri, JEK rəisləri, Yerevan metrosunun maşinistləri öz vəzifələrindən sui-istifadə edərək prezidentin fəaliyyətinə xələl gətirirlər. Bu da o səbəbdən qaynaqlanır ki, prezidentə heç də həmişə düzgün informasiya çatdırmırlar. Düşmən xalqın jurnalisti monoloqunu bu fikirlə yekunlaşdırdı: Özü yaxşıdır, ətrafı pisdir.\nBu söhbətə o qədər əsəbləşdim ki, Köçəryan tərəfdarı olan erməniyə Puşkinin məşhur ifadəsi ilə cavab verdim:


LENT.AZ - Con Kennedinin qətli ilə bağlı məxfi sənədlər çap olunacaq\n22.10.2017 / 15:02\nABŞ-ın 35-ci prezidenti Con Kennedinin qətlinin istintaqı barədə sənədlər çap oluna bilər.\nAPA-nın məlumatına görə, ABŞ prezidenti Donald Tramp bu barədə özünün "Twitter" sosial şəbəkəsindəki səhifəsində yazıb.\nABŞ prezidenti Donald Tramp şənbə günü elan edib ki, C. Kennedi ilə bağlı daha çox məlumatın əksini tapdığı məxfi sənədlərin ictimaiyyətə açılması göstərişi verəcək.\nSabiq prezidentin ölümü ilə bağlı məxfi sənədlərin sonuncu qisminin ictimaiyyətə təqdim edilməsi müddəti oktyabrın 26-sı müəyyən edilmişdi.\nQanuna əsasən sui-qəsdlə bağlı sənədlər növbəti 25 il ərzində ictimailəşdirilməli idi və sənədlərin açıqlana biləcəyi tarix bu il oktyabrın 26-a təsadüf edir. Lakin qanunda prezidentin bu məlumatların ölkənin xarici əlaqələrinə, hərbi əməliyyatlarına, kəşfiyyatına və hüquq-mühafizəsinə xələl gətirəcəyini hesab etdiyi halda, sənədlərin ictimailəşdirilməsini təxirə sala biləcəyi qeyd olunub.\nKennedinin ölümünü araşdıran alimlərin əksər hissəsi hesab edir ki, ictimailəşdirilən sənədlər Li Harvi Osvaldın sui-qəsddən bir neçə həftə öncə Mexiko şəhərinə səfəri, Sovet və Kuba səfirlikləri ilə görüşünə aydınlıq gətirəcək. Osvald müstəntiqlərə bildirib ki, onun səfirliklərə görüşünün səbəbi Sovet İttifaqına və Kubaya səfər etmək üçün viza əldə etmək olub.


AZƏRBAYCAN OMBUDSMANI İSVEÇƏ SƏFƏRİNİ BAŞA VURUB\nCəmiyyət 1 Sentyabr 2005 17:50 (UTC+04:00)\nAzərbaycanın insan hüquqları üzrə müvəkkili (ombudsmanı) Elmira Süleymanova İsveçə səfərini başa vurub. O, bu il avqustun 22-dən 31-nə kimi İsveçin Lund şəhərində keçirilən "Cənubi Qafqazda insan hüquqları Milli İnstitutları" adlı seminarda iştirak edib. Bu barədə Trend ə sentyabrın 1-də Ombudsman Aparatının mətbuat xidmətindən məlumat verilib.\nSəfər Raul Vallenberq adına İnsan haqları və humanitar hüquq İnstitutunun dəvəti ilə baş tutub. Seminarda E.Süleymanova ilə birgə Gürcüstan və Ermənistan nümayəndələri də iştirak edib.\nSeminarın keçirilməsində məqsəd Cənubi Qafqaz ölkələrində insan hüquqlarının müdafiəsi sahəsində milli fəaliyyət proqramlarının reallaşdırılması və hazırlıqla bağlı məsələlərin müzakirəsi olub.\nAzərbaycan ombudsmanı öz çıxışında onun rəhbərlik etdiyi strukturun fəaliyyəti, eyni zamanda Dağlıq Qarabağ münaqişəsinin nizamlanması üzrə vəziyyətlə bağlı məlumat verib.\nİnsan haqları müvəkkilləri İnstitutlarının fəaliyyəti sahəsində təcrübə mübadiləsi məqsədilə həyata keçirilən səfər çərçivəsində Azərbaycan ombudsmanı həm Lund şəhərində, həm də paytaxt Stokholmda bir sıra QHT-nın nümayəndələri və İsveçdəki Azərbaycan diasporunun liderləri ilə görüşlər keçirib.\nStokholmda Cənubi Qafqaz ölkələrinin ombudsmanları parlamentin insan haqları üzrə müvəkkili Mats Melinlə, tender məsələləri üzrə ombudsmanla və İsveçin milli azlıqların məsələləri üzrə ombudsmanla da görüşüb.\nSəfərin gedişində E. Süleymanovanı Ombudsman Aparatının 5 əməkdaşı müşaiyət edib.


Xocalı qadınları Dağlıq Qarabağa qanunsuz səfər etmiş CNN telekanalının aparıcısına məktub göndəriblər DAK\nXocalı qadınları Dağlıq Qarabağa qanunsuz səfər etmiş CNN telekanalının aparıcısına məktub göndəriblər\nNoyabr 3rd, 2017 | by DAK.AZ\nqadınları və Dağlıq Qarabağın Azərbaycanlı İcması tərəfindən Dağlıq Qarabağa qanunsuz səfəri ilə əlaqədar CNN-in aparıcısı, baş aşpaz, yazıçı Entoni Bourdayna məktub göndərilib.\nDağlıq Qarabağın Azərbaycanlı İcmasından APA-ya verilən məlumata görə, məktubda 1991-94-cü illər müharibəsinin fəal dövrü zamanı Xocalışəhərinə edilən hücum barədə məlumat verilib.\nBildirilib ki, 1992-ci il fevralın 26-da erkən saatlarda Xocalının kütləvi artilleriya bombalanmasından sonra müxtəlif istiqamətlərdən hücum başlanıb: “Nəticədə Ermənistan silahlı qüvvələri hazırda da bölgədə yerləşdirilmiş keçmiş SSRİ-nin 366-cı motoatıcı alayının köməyi ilə Xocalını ələ keçirdilər. İşğalçılar Xocalını xüsusi amansızlıqla dağıdıb və mülki əhalini tamamilə məhv etdilər. Ermənistan silahlı qüvvələri xüsusi qəddarlıqla – diri-diri yandıraraq, baş dərisini soyaraq, boynu vuraraq, hamilə qadınların isə qarın boşluğuna süngü ilə vuraraq vəhşiliklər törətdilər. Hətta uşaqlar belə istisna deyildi. Bütövlükdə, hücum və şəhərin ələ keçirilməsi nəticəsində 106 qadın, 63 uşaq və 70 yaşlı insan olmaqla 613 nəfər qətlə yetirildi. Digər 1000 sakin yaralandı, 1,275-i girov götürüldü, 150 nəfərin taleyi isə bu günədək naməlum qalıb. Xocalı şəhərində vətəndaşların qəsdən öldürülməsi irqçi ayrı-seçkilik əsasında onların kütləvi şəkildə qırğınına yönəldilib. Ermənistanın o vaxtkı müdafiə naziri və hazırda prezident olan Serj Sarkisyan britaniyalı jurnalist Tomas de Val ilə müsahibəsində utancverici formada günahkar olduğunu deyib: “Xocalıdan öncə, azərbaycanlılar düşünürdülər ki,…….erməni xalqı dinc əhaliyə qarşı heç vaxt əl qaldıra bilməz. Biz bu stereotipi sındıra bildik”.\nMəktubu imzalayanlar Entoni Bourdaynın peşəkarlığına və beynəlxalq mətbəx haqqında hazırladığı proqramlara hörmət etdiklərini bildiriblər və qeyd ediblər ki, sülh şəraitində belə bir mətbəx mübadilələri xalqları bir araya gətirir: “Lakin davamlı müharibə və amansızlıq şəraitində belə bir mədəni proqram müharibə cinayətlərinin qurbanı olan, yaxınlarını və öz doğma yurdlarını itirən bizim kimi insanlar tərəfindən etnik təmizləmə və güc yolu ilə torpaq əldə etmə siyasətinin dəstəklənməsi kimi başa düşülə bilər. Xahiş edirik başa düşəsiniz ki, biz hətta işğal olunmuş ərazilərdə valideynlərimizin və digər yaxınlarımızın məzarlarını belə ziyarət etməkdən məhrum olunmuşuq. Ötən 25 il ərzində biz doğma torpaqlarımıza qayıtmaq, evlərimizi yenidən qurmaq, viran qoyulmuş və əhalisi didərgin salınmış Şuşa şəhərində sizin ermənilər tərəfindən qonaq edildiyiniz Azərbaycanın milli yeməyi olan şilə plovunu uşaqlarımız üçün yenidən bişirmək həsrəti ilə yaşayırıq”.\nMəqalədə qeyd olunub ki, işğalın dəstəklənməsi, bununla işğal faktının və müharibənin uzadılması bu faciədən faydalananlardan başqa kimsəyə kömək etmir: “Əvəzində biz iki xalqa sülh əldə etmək üçün yardım etməli və beynəlxalq sülh yaratma cəhdlərini təşviq etməliyik. Biz vəziyyətin həssaslığını və bir çoxlarımızın yaşadıqları əzabları nəzərə almağa çağırırıq. Həmçinin, biz Azərbaycanın işğal olunmuş və etnik təmizlənməyə məruz qalmış ərazilərindən hazırlanmış hissəni şounuza daxil etmək qərarınızı yenidən nəzərdən keçirməyə çağırırıq”.


Əhməd Ağaoğlunun nəvəsi Tektaş Ağaoğlu vəfat edib - FOTOLAR » Ulu Yol Xəbər portalı\nUlu Yol Xəbər portalı » Cəmiyyət » Əhməd Ağaoğlunun nəvəsi Tektaş Ağaoğlu vəfat edib - FOTOLAR\nƏhməd Ağaoğlunun nəvəsi Tektaş Ağaoğlu vəfat edib - FOTOLAR\nAzərbaycanın görkəmli fikir adamlarından Əhməd bəy Ağaoğlunun nəvəsi, Türkiyənin keçmiş ticarət naziri Səməd Ağaoğlunun oğlu Tektaş Ağaoğlu vəfat edib.\nTektaş Ağaoğlu 1943-cü ildə İstanbulda dünyaya gəlib. O, orta təhsilini Ankara Atatürk litseyində, ali təhsilini isə Böyük Britaniyanın Oksford Universitetinin hüquq fakultəsində alıb.\nİxtisasça hüquqşünas olmasına rəğmən, əsasən yazarlıq və tərcümə sahəsində daha çox tanınıb.\nTektaş Ağaoğlu ilk povestini 1956-cı ildə yazıb. Əsərləri əsasən "Varlıq” jurnalında dərc olunub. Tərcüməçi olaraq Dostoyevski, Şoloxov, Remark, Çarlz Dikens kimi görkəmli yazıçıların əsərlərini türk dilinə çevirib.\n1973-cü ildə Marks və Engelsin tərcümə edilmiş əsərlərindən ibarət "Siyasət və Fəlsəfə” adlı kitaba görə həbs olunub və 5 ay dustaq həyatı yaşayıb.\n1975-ci ildə isə "Gerçek” qəzetinin məsul redaktoru olduğu zaman Fövqaladə Hallar Məhkəməsinin qərarlarına qarşı yazdığı bir məqalədən dolayı yenidən məhkumluğa cəlb olunub. Kommunist və solçu kimliyi ilə Tektaş Ağaoğlu siyasi həyatını Türkiyə Sosialist Fəhlə Partiyası, Birləşmiş Sosialist Partiyası kimi təşkilatlarda davam etdirib.\nBundan başqa bir çox jurnal və qəzetlərdə məqalələri yayımlanan Tektaş Ağaoğlu BBC radiosunda redaktor olaraq fəaliyyət göstərib.\nYuxarıda bəhs etdiyimiz kimi, Tektaş Ağaoğlu Azərbaycanın böyük mütəfəkkirlərindən sayılan Əhməd bəy Ağaoğlunun nəvəsidir. Əhməd bəy Ağaoğlu Şərqin ilk müsəlman-türk demokratik dövlətinin - Azərbaycan Xalq Cümhuriyyətinin möhkəmlənməsi naminə geniş fəaliyyət aparıb.\nMilli Məclisə üzv seçilən Əhməd bəy Ağaoğlu 1919-cu ildə Paris Sülh Konfrasında Azərbaycan nümayəndə heyətinin tərkibində iştirak edib.\nAzərbaycanda Sovet hökuməti qurulduqdan sonra Əhməd bəy Türkiyəyə köçməli olub. Burada o, müasir Türkiyə Cümhuriyyətinin banisi Mustafa Kamal Atatürkün yaxın məsləhətçisinə çevrilib.\nMaraqlıdır ki, Tektaş Ağaoğlunun atası Səməd Ağaoğlu solçuların sevmədiyi Adnan Menderes hökumətində dövlət vəzifəsində çalışıb. O, 1952-53-cü illərdə əmək naziri, 1954-1958-ci illərdə isə ticarət naziri postlarını tutub.\nTektaş Ağaoğlunu tanıyan dostları, yazar və ədiblər onu olduqca təvazökar, sadə həyata üstünlük verən və yüksək intellektə malik insan kimi təsvir edirlər.\n"Cümhuriyyət” qəzetinin yazarı Aydın Engin onu belə xatırlayır: "Tərcümə və türkcənin incəlikləri onun ən böyük ehtirası idi. Tək bir söz üstündə necə əsdiyinin dəfələrlə şahidi olmuşam. Ey oxucu bil, Türkiyə ən böyük aydınlarından, Türkiyə solu isə sarsılmaz döyüşçülərindən birini itirdi...”


Qubada cinayətkar dəstənin üzvləri ələ keçdi - FOTO » Gundelik-Baku.Com\nQuba Rayon Polis Şöbəsinin əməkdaşlarının keçirdikləri uğurlu əməliyyat tədbirləri nəticəsində rayon ərazisində narkotiklərin qanunsuz dövriyyəsi ilə məşğul olan cinayətkar dəstə zərərsizləşdirilib.\nBildirilib ki, RPŞ-nin əməkdaşları tərəfindən gecə saatlarında keçirilən əməliyyat zamanı rayon sakini Ramil Kazımov rayon ərazisində saxlanılıb. Hal şahidlərinin iştirakı ilə üzərinə keçirilən şəxsi baxış zamanı ondan bir ədəd kibrit qutusunda çəkisi 1.5 qram olan narkotik vasitə - qurudulmuş marixuana aşkar olunaraq götürülüb. R.Kazımov ifadəsində narkotik maddəni Quba rayonu Xaroşa kənd sakini İntiqam Zeynalovdan aldığını bildirib.\nƏməliyyat tədbirlərinin davamı olaraq narkotik vasitələrin satışı ilə məşğul olan İ.Zeynalov şöbə əməkdaşları tərəfindən tutularaq istintaqa təqdim olunub. Onun üzərindən bir ədəd kibrit qutusunda çəkisi 6.47 qram olan qurudulmuş marixuana aşkarlanaraq götürülüb.\nKeçirilmiş tədbirlərlə İ.Zeynalovun narkotik maddələri əldə etdiyi mənbə də müəyyənləşdirilib. Polis əməkdaşları tərəfindən gecə saatlarında həyata keçirilən təxirəsalınmaz tədbirlərlə ona satış üçün narkotik vasitəni verən həmkəndlisi Yafət Balayev də tutularaq istintaqa cəlb olunub.\nSaxlanılan zaman Y.Balayevin üzərinə keçirilən baxış zamanı ondan bir ədəd kağız bükümdə çəkisi 7.76 qram, yaşadığı evdən isə ümumi çəkisi iki kiloqrama yaxın olan plastmas qablarda və sellofan torbalarda, həmçinin, kibrit qutularında qablaşdırılmış qurudulmuş marixuana, eləcə də, çətənə toxumları və bir ədəd elektron tərəzi aşkarlanaraq götürülüb.\nQeyd olunan faktlarla bağlı Quba RPŞ-də cinayət işi başlanıb. Cinayətkar dəstənin digər üzvlərinin tutulması istiqamətində tədbirlər davam etdirilir.\nBakı polis əməliyyatı - Heroin alverçiləri yaxalandı\nBakıda narkotik alverçilərinə qarşı növbəti əməliyyat keçirildi\n“Hacı”, “Kərbəlayi” və “Şirinbala” ləqəbli narkotacirlər tutulub


Sumqayıtda tükürpədən cinayət » GundemXeber İnformasiya Portalı\nGundemxeber.az » Ölkə » Cəmiyyət » Sumqayıtda tükürpədən cinayət\nSumqayıtda tükürpədən cinayət\nTarix: 7-11-2017, 22:10 Bölmə :Cəmiyyət Baxış: 39\nAzyaşlı uşağını tənha qoyan bacısının qanını tökdü, avtomobil qaçırdı, başqasının evinə girdi\nSumqayıt şəhərində bıçaqlanma, oğurluq və əmlakı ələ keçirməkdə təqsirli bilinən Qubadlı rayon sakini, 1986-cı il təvəllüdlü İmdad Məmmədovun cinayət işi üzrə məhkəmə prosesi başa çatıb.\nİttihama görə, İmdad Məmmədov 12 oktyabr 2016-cı il tarixdə, gecə saat 02 radələrində Sumqayıt şəhəri, 15-ci məhəllə, 10 saylı yataqxananın qarşısında saxlanmış və Muğa Zeynalova məxsus olan “VAZ 21074” markalı avtomobili talama məqsədi olmadan ələ keçirməklə qaçırıb. O avtomobili idarə edərkən həmin avtomobilin 80 manat dəyərində salon\nşitindən, 45 manat dəyərində qabaq buferindən və 110 manat dəyərində səs boğucusundan ibarət, ümumilikdə 235 manat dəyərində ehtiyat hissələrini yararsız vəziyyətə salıb. Avtomobilin təmir bərpa xərcləri ilə birlikdə zərərçəkmiş şəxsə 463 manat məbləğində ziyan vurub.\nBundan başqa, İmdad Məmmədov 3 dekabr 2016-cı il tarixdə, 19.30-da bacısı Aynurə Məmmədovanın yaşadığı Sumqayıt şəhəri, H.Z.Tağıyev qəsəbəsi, Xəzri yaşayış massivində yerləşən 2 saylı yataqxananın 3 nömrəli mənzilinə gəlib. O, bacısının azyaşlı oğlunu evdə tək\nqoyub getdiyini görüb və bacısını evdə gözləyib. Yarım saatdan sonra evə qayıdan Aynurə Məmmədovaya iradlarını bildirib.\nBu zaman İmdad Aynurə Məmmədova ilə mübahisə edib. Aralarənda yaranmış mübahisə zamanı İmdad əsəbləşib. Əsəbi olan İmdad stolun üstündə olan mətbəx bıçağı ilə Aynurə Məmmədovanın qarın nahiyəsindən bir dəfə vurub. Aynurə Məmmədovaya tibbi yardəm göstərildiyi üçün həyatını xilas etmək mümkün olub.\nDaha sonra İmdad Məmmədov həmin ilin dekabırın 5-də, saat 22.30-da Tural Balakişiyevə məxsus Sumqayıt şəhəri, "Betonzavod" ərazisində yerləşən 688 saylı yaşayış evinə pəncərənin şüşəsini sındırmaqla içəri keçib. O evin qonaq otağında olan bir ədəd, 300 manat dəyərində "Arçelik" markalı televizoru oğurlayıb.\nİmdad Məmmədov Cinayət Məcəlləsinin 126.1-ci (sağlamlığa ağır xəsarət yetirmə), 177.2.2-ci (təkrar oğurluq törətmək), 177.2.3-cü ( yaşayış sahəsinə, habelə binaya, anbara və ya başqa saxlanc yerlərinə qanunsuz daxil olmaqla oğurluq törətmək) və 185.1-ci ( Avtomobil və ya başqa nəqliyyat vasitəsini talama məqsədi olmadan qanunsuz ələ keçirmə (qaçırma) maddələri ilə ittiham edilib.\nBakı Ağır Cimayətlər Məhkəməsinin hökmü ilə İmdad Məmmədov 7 il müddətinə azadləqdan məhrum edilib. Hökmdən narazı qalan təqsirləndirilən şəxs apelyasiya şikayəti verib.\nİmdad Məmmədov apelyasiya şikayətində göstərib ki, birinci instansiya məhkəməsi tərəfindən cəza təyini zamanı məcburi köçkün olması, ağır vərəm xəstəsi olması, hərbi xidmət zamanı başından qəlpə yarası alması kimi halların nəzərə alınmayaraq, barəsində ağır cəza təyin edilib. Məhkum qeyd olunan halları nəzərə alaraq, barəsində ədalətli cəza təyin edilməsini xahiş edib.\nİmdad Məmmədovun şikayəti araşdırılması üçün Sumqayıt Apelyasiya Məhkəməsinə göndərilib. Hakim Vidadi Cəfərovun sdərliyi ilə baş tutan iclasda İmdad Məmmədovun apelyasiya şikayətinin dəlilləri araşdırılıb. Apelyasiya şikayətinin dəlillərini araşdıran hakim heyəti sonda qərar elan edib. Qərara görə, İmdad Məmmədovun apelyasiya şikayəti təmin edilməyib, birinci instansiya məhkəməsinin hökmü qüvvəsində saxlanılıb.\nOğluna toy etmək istəyən astaralı anadan ...\nCəlilabadlı dostların oğurluq palanları ...\nDaha bir jurnalistin evi yarıldı ...


Prezident İlham Əliyev xanım Keiko Hondanın başçılıq etdiyi nümayəndə heyətini qəbul edib\nPrezident İlham Əliyev Dünya Bankı qrupuna daxil olan çoxtərəfli investisiya zəmanəti agentliyinin icraçı vitse-prezidenti və baş icraçı direktoru xanım Keiko Hondanın başçılıq etdiyi nümayəndə heyətini qəbul edib. Qonaq təmsil etdiyi qurumun ölkəmizlə uğurlu əməkdaşlıq həyata keçirdiyini, Azərbaycanda aparılan iqtisadi islahatları yaxından izlədiklərini və görülən işləri yüksək qiymətləndirdiklərini bildirib. Prezident İlham Əliyev Dünya Bankının Azərbaycanda həyata keçirilən iqtisadi islahatlara verdiyi davamlı dəstəyi yüksək qiymətləndirib. Dövlət başçısı deyib ki, bu il Azərbaycan iqtisadiyyatı artıq sabitləşmə dövrünə qədəm qoyub. İqtisadiyyatımızda neft amilini nəzərə almasaq, görərik ki, bu il qeyri-neft sektorunda 2,5 faiz, qeyri-neft sənaye sahəsində 3 faizdən çox, aqrar sektorda isə 4 faizdən çox inkişafa nail olunub. «Gələcəkdə Cənub qaz dəhlizinin işə düşməsi, “Əsrin müqaviləsi”nin müddətinin uzadılması, əlavə investisiya qoyuluşu, qlobal nəqliyyat layihələrinin uğurla həyata keçirilməsi Azərbaycan iqtisadiyyatının inkişaf perspektivlərinə nikbinliklə baxmaq üçün əsas verir-deyə prezident İlham Əliyev bildirib.\n21:00 / 18.12.2017\nBu gün: 12622\nBu ay: 422038


Məmmədrza ağa Vəkilov — Vikipediya\nVəkilov Məmmədrza ağa Mənsur ağa oğlu (8 mart 1864, Salahlı, Qazax rayonu – 30 dekabr 1944, Bakı) — AXC Parlamentinin üzvü, Azərbaycanda səhiyyənin ilk təşkilatçılarından biri, Bakıda ilk poliklinika xidmətinin təşkilatçısı, ambulator yardım təşkil edilməsinin ilk banilərindən biri, Bakının ilk sahə həkimi, Bakıda pulsuz müalicəxanalar təşkil edən şəxs, 1900-ci ildə o, Zaqafqaziya Tibb Cəmiyyətinin həqiqi üzvü seçilmişdir. Mənsur ağa Vəkilovun oğlu.\nGörkəmli səhiyyə təşkilatçısı, tibb alimi Fəxri Vəkilovun atası.\nTanınmış şair, tərcüməçi, ssenarist, jurnalist Mənsur Vəkilovun babası.\nMəmmədrza ağa Mənsur ağa oğlu Vəkilov\n8 mart 1864\nSalahlı, Qazax qəzası, Yelizavetpol quberniyası, Rusiya imperiyası\n30 dekabr 1944 (80 yaşında)\nXarkov Universiteti, 1893 \nMəmmədrza ağa Vəkilov 1864-cü ildə Qazax qəzasının Salahlı kəndində dünyaya gəlib.1876-cı ildə I Tiflis klassik gimnaziyasında təhsilini başa vurub. 1887-ci ildə Xarkov Universitetinin tibb fakültəsinə daxil olub. 1893-cü ildə universiteti bitirib və Tiflisdəki Muxayovsk xəstəxanasında üç il həkim işləyib.\n1895-ci ildə Əbdülxalıq Axundov və Kərim bəy Mehmandarov ilə birgə Bakı Tibb Cəmiyyətini təsis etmişdir.\n1896-cı ildə Qars dəmiryolu xəttinə sərbəst işə — sahə həkimi vəzifəsinə təyin edilib. 1898-ci ildə həmin sahədə 50 çarpayılıq xəstəxana təşkil olunandan sonra xəstəxanaya müdir təyin olunub.Bakıdakı dəmiryolu xəstəxanasına həkim-ordinator göndərilib.\n1900-cü ildə Bakı şəhər Duması ilk dəfə olaraq "kasıblar üçün həkim" vəzifəsinin ştatlarını təsdiq etdi. Bu vəzifəni icra edən həkim sahə həkimi olmalı və ona ayrılan şəhər sahəsində yaşayan kasıblara pulsuz tibbi kömək göstərməli idi. Öz sənədlərini təqdim etmiş onlarca namizəddən duma komissiyası cəmi 2 nəfəri bəyəndi, onlardan biri Məmmədrza Vəkilov idi.\n1901-ci ildə Bakı şəhər tibb cəmiyyəti iki həkimi (sahə həkimi) evdə xəstələri müalicə etmək üçün seçərkən onlardan biri M. Vəkilov olur. Əhaliyə ambulator yardım təşkil edilməsinin ilk banilərindən biri M.Vəkilov idi. Bir ilə yaxın sahə həkimi işləyən M. Vəkilov əhalinin nə qədər ambulator müalicəyə ehtiyacı olduğunu öz gözləri ilə görür. Məhz buna görə o, Bakıda ilk poliklinika təşkil edir. M. Vəkilov Bakı şəhər tibb cəmiyyəti,şəhər duması qarşısında müalicəxanaların artırılması barədə dəfələrlə məsələ qaldırır və öz məqsədinə nail olur — Bakı şəhərində 10 poliklinika açır. Həmin poliklinikalar bu gün də Bakı şəhərində fəaliyyət göstərir. Onlardan biri Bakı şəhər 2 nömrəli poliklinikasıdır. M. Vəkilov iyirmi il bu poliklinikaya rəhbərlik edib. Sonra isə 1944-cü ilə qədər burada sahə həkimi işləyib. Ümumiyyətlə, M. Vəkilov 50 il həkimliklə məşğul olub. Təsadüfü deyil ki, yaşlı nəsil hələ indi də 2 nömrəli şəhər poliklinikasını "Vəkilovun poliklinikası" adlandırır.\n1902-ci ilin əvvəllərində o, Bakı şəhər Dumasına "Bakı şəhərində xəstəxanadan kənar tibbi xidmətin təşkilində islahatlar" adlı layihə təqdim etdi. Layihənin əsas məğzi ondan ibarət idi ki, həm tibbi struktur dəyişilməli, həm də xəstəliklərin yayılmasına imkan yaradan səbəblər aradan qaldırılmalıdır. Sadə insanların müraciət edə bilməsi üçün şəhərin müxtəlif hissələrində müalicəxanalar açılmalıdır.\nM. Vəkilov gözəl, qayğıkeş həkim olmaqla bərabər, ağıllı təşkilatçı, dostluğa sadiq bir insan idi. Hələ 1900-ci ildə o, Zaqafqaziya Tibb Cəmiyyətinin həqiqi üzvü seçilmişdir (protokol N 166, 2 may, 1900-cü il, Tiflis).\n1909-cu ildən başlayaraq M.Vəkilov 1-ci şəhər pulsuz müalicəxanasının baş həkimi vəzifəsində çalışmağa başlamışdır. 1908-ci və 1912-ci illərdə həkimterapevt Mixaylov şəhər xəstəxanasının baş həkimi vəzifəsinə təqdim olunub, lakin təklifdən imtina etmişdir. 1913-cü ildə artıq Bakıda 10 pulsuz müalicəxana fəaliyyət göstərirdi, lakin bu, kifayət deyildi: hər gün həkim 90–100 xəstə qəbul edir, təxminən 20–30 xəstə kömək almadan evə qayıdırdı.\nMəmmədrza Ağa Vəkilov 1944-cü ildə Bakı şəhərində vəfat edib.\nİsmayıl Umudlu. Vəkiloğulları, Bakı, "QAPP-poliqraf" nəşriyyatı, 2003, səh.365–387, 536 səh.\nMəmmədrza ağa Vəkilovun bioqrafiyası Arxivləşdirilib 2016-03-05 at the Wayback Machine\nMənbə — "https://az.wikipedia.org/w/index.php?title=Məmmədrza_ağa_Vəkilov&oldid=6240478"\nLast edited on 13 dekabr 2021, at 19:29


Mark Eliyahu: solo konsert - | Afişa Bakı - bakucity.az\nİlk dəfə Bakıda, 25 may 2019-cu il tarixində, dünyaca məşhur kamança ifaçısı, dərin melodiyaların ustadı, əfsanəvi Mark Eliyahunun Heydər Əliyev Sarayında konserti keçiriləcək.\nMark Eliyahu 20 il öncə olarkən Habil Əliyevin kamança ilə ifasına qulaq asır. Bundan təsirlənən Mark Bakıya köçür və Ədalət Vəzirovun rəhbərliyi altında kamança dərsləri almağa başlayır. Markın ifa etdiyi kamança birbaşa olaraq Habil Əliyev tərəfindən ona hədiyyədir. Bu günə qədər o, Habil Əliyevin kamançasında ifa edir.


23:30 20 Aprel 2021\nFevralın 26-da Yeni Azərbaycan Partiyasının (YAP) nümayəndələri Xocalı qətliamının 29-cu ildönümü ilə əlaqədar Bakının Xətai rayonunda faciə qurbanlarının xatirəsinə ucaldılmış abidəni ziyarət ediblər.\nYAP-ın mətbuat xidmətindən AZƏRTAC-a bildiriblər ki, Yeni Azərbaycan Partiyasının nümayəndələri Xocalı soyqırımı abidəsinin önünə əklil qoyub, faciə qurbanlarının xatirəsini ehtiramla yad ediblər.\nXocalı soyqırımından 29 il ötür. 1992-ci il fevralın 25-dən 26-na keçən gecə erməni silahlı dəstələri sovet ordusunun Xankəndi şəhərində yerləşən 366-cı alayının iştirakı ilə Xocalı şəhərini yerlə-yeksan edib. Erməni təcavüzkarlarının Azərbaycan xalqına qarşı törətdiyi növbəti kütləvi qırğın nəticəsində 613 nəfər, o cümlədən 106 qadın, 63 uşaq, 70 qoca dünyasını dəyişdi. 1275 dinc sakin əsir götürüldü, 150 nəfərin taleyi isə hələ də məlum deyil. Bu soyqırımı aktı nəticəsində 8 ailə tamamilə məhv edildi, 25 uşaq hər iki valideynini, 132 uşaq isə valideynlərindən birini itirib.\nXocalı faciəsi təcavüzkar erməni millətçilərinin xalqımıza qarşı törətdiyi soyqırımı və etnik təmizləmə siyasətinin qanlı səhifəsidir. Azərbaycan dövləti ötən illər ərzində erməni millətçilərinin xalqımıza qarşı törətdiyi cinayətlər, o cümlədən Xocalı soyqırımı haqqında həqiqətlərin dünya ictimaiyyətinə çatdırılması, onun soyqırımı kimi tanıdılması üçün ardıcıl fəaliyyət göstərib.


İbn Sina (tam adı: Əbu Əli Hüseyn ibn Abdullah ibn Həsən ibn Əli ibn Sina; latınlaşdırılmış adı Avisenna; 980 - 1037) — Orta əsrlər dövrünün ən böyük təbiblərindən biri.Türk mənşəli olduğu ehtimal olunur. Ən etibarlı əsəri "Göz həkiminin dəftəri"dir.Buxara yaxınlığında dünyaya göz açmış, qısa ömründə böyük titullar qazanmışdır: Hüdcətül-Haqq (həqiqət carçısı); Şeyx-ur-Rəis (böyük, müdrik), Harami buzurq (dahi təbib), Şərəf-ül-Mülk (ölkənin ən şərəfli insanı) və s.\nÜmumilikdə 29 elm sahəsi üzrə 450-dən çox əsər yazmışdır ki, onlardan yalnız 274-ü bizə çatmışdır.Orta əsrlər İslam dünyasının ən məşhur və nüfuzlu filosof-alimi\nKainatın ruhu həqiqətdir.\nQoca adam gənclik atəşi ilə alovlana bilməz.\nDaimi sərxoşluq zərərlidir, o qaraciyərin və beyinin təbiətini korlayır, əsəbləri zəiflədir, əsəb xəstəliyinə və qəfil ölümə səbəb olur.\nSadə və vaxtlı-vaxtında fiziki işlə məşğul olan bir insanın xəstəliyin aradan qaldırılmasına yönəlmiş müalicəyə heç bir ehtiyacı yoxdur.\nBirinci tövsiyyə - yeməyin qərəlini bil, ikinci tövsiyyə - az şərab iç.\nƏgər insanların ürəyinə yol tapa bilməsəm, onlar mənim lehimimə və ya əleyhimə olmasalar da, mənimlə ünsiyyət qurmayacaqlar.\nFiziki işlərlə məşğul olmayan insan tez-tez xəstələnir. Çünki, hərəkət etməyən insanın bədən üzvləri zəifləyir.\nƏgər fiziki işlərlə məşğul olsanız və normal rejimə əməl etsəniz, müxtəlif xəstəliklərdə dərman qəbul etməyə ehtiyac qalmaz.\nXoşbəxtliyi qiymətləndirməyən bədbəxtliyə yaxınlaşır.\nÜmidsiz xəstələr yoxdur, ümidsiz həkimlər var.\nQarnının ağrımasını xəstəyə söylə, sağlam adam səni başa düşməz.\nƏgər dostum düşmənimlə dostluq edirsə, belə dostla dostluq etməməliyəm.\nZəhər qarışdırılmış şəkərdən, ölü ilana qonan milçəkdən uzaq dur.\nAvaraqlıq və vaxtını boş keçirmə təkcə cəhalət yaratmır, eyni zamanda xəstəliklərin səbəbi olur.\nİnsan təkbaşına yaşaya bilməz. O, ehtiyacı olan hər şeyi yalnız cəmiyyətin sayəsində alır.\nHəkim şahin baxışa, qız əllərinə, ilan müdrikliyinə və şir ürəyinə malik olmalıdır.\nHəkimin üç silahı var: söz,bitki, bıçaq.\nSevgi - zəriflik və gənclik.\nGözəl simada sevgi üç arzuyla müşayiət olunur: qucaqlamaq, öpmək və birləşmək.\nDaş hədəfə çatmaya bilməz.\nHəyat haqqında heç nə bilmədiyimizi yalnız ölüm ayağında başa düçəcəyik.\nRastlaşdığın hər bir adamı dost hesab etməyə tələsmə və sirrini də heç kimə vermə.\nQəlb şüşə çırağa oxşayır, bilik alov saçan işıqdır, Allahın müdrikliyi- yağdır. Əgər çıraq yanırsa, sən sağsan, sönübsə ölüsən.\nMüdriklik bizi həyatdakı xoşbəxtliyə hazırlayan bir şeydir.\nKor adam göyə baxsa belə günəşi görmür. Cahillər üçün də həqiqətin mənası yeddi kilidin arxasında gizlənir.\nÖzü-özünə gələn xoşbəxtlik gedərgən lənət gətirir.\nHərəkət bir çox dərmanları əvəz edə bilər, amma dünyanın heç bir dərmanı hərəkəti əvəz etməyəcək.\nMən həqiqətimi yeddi möhür və qırx qıfıl arxasında gizlətdim ki, pis insanlar bu həqiqətdən şər üçün istifadə etməsin.\nƏgər xəstəliyi müəyyən etmək çətindirsə, o zaman müdaxilə etmə və tələsmə. Sonda ya insan xəstəliyə qalib gələcək, ya da xəstəlik müəyyən ediləcəkdir!\nDünya, ağlı olan, amma dinə sahib olmayan və dinə sahib olub ağlı olmayan insanlara bölünmüşdür.\nMüalicə edilə bilməyən xəstəliklər yoxdur, yalnız iradə yoxdur, faydasız otlar yoxdur, yalnız bilik çatışmamazlığı var.\nZaman keçmir, keçən bizik.\nDua dinin əsası, din isə ruhu təmizləmək vasitəsidir.\nİnsanlar müdrikliyin qiymətsiz olduğunu söyləyirlər, amma heç kim onun üçün bir qara qəpik belə ödəmir.\nDua- birinci dərəcəli ibadət, dünyanın başlıca gücü, güc mənbəyidir.\nDünyəvi sevinclər yalnız əbədiyyət qarşısında bizi gözləyən bir andır.\nƏgər nə vaxtsa həddindən artıq çox yemək yemisinizsə, ertəsi gün ac qalmalısınız.\nBizim üçün kiçik düşmən böyük bədbəxtlikdir, amma ən böyük bədbəxtlik bunu unudaraq yaşamaqdır.\nAğlı üzərində qorxunun hakim olduğu insanın ağlı susur.\nSəma, sənə yalvarıram, Allah xatirinə cavab ver: sən fırlanırsan və bunun bir mənası var ya yox?\nAtalarınızla yaxşı rəftar edin ki, uşaqlarınız da sizinlə yaxşı rəftar etsin.\nÇoxalma gücünün təyinatı növləri qorumaqdır. Çünki uzun ömürlüyə cəhd ilahidən gələn bir tələbatdır. Amma bu tələbat bir fərd kimi mövcud ola bilməsə də, növün mövcudluğunu davam etdirməyə qadirdir və növü saxlamaq üçün müəyyən bir güc onun ardınca gələn fərdi əvəz edir. Beləliklə, əlverişli şərait fərddə, çoxalma qüvvəsi isə növdə parçalanan şeyləri əvəz edir.


Adalet.az | O dünyanı görmüşəm... - MÜSAHİBƏ Adalet.az | O dünyanı görmüşəm... - MÜSAHİBƏ Adalet.az | Ədalət -\nO dünyanı görmüşəm... - MÜSAHİBƏ\n39564 | 2017-11-01 12:14\nHəftəsonu dostlarla futbol oynadıq. Oyunun axırlarına yaxın bir oğlan diqqətimi çəkdi. Meydanın kənarında səs-küy salır, əlindəki telefonla matçı video lentə alırdı. Yaxınlaşıb soruşdum ki:\n- Qardaş futbol oynamaq istəyirsən? Burda niyə dayanmısan?\n- Ayaqlarım protez olmasa oynayardım – bu sözləri kədərlə yox nikbin bir ədayla dedi.\n- Bağışla qardaş, bilmədim\n- Elə çox istəyərdim oynayım – təbəssümlə cavab verir.\nBu oğlan 4 il bundan əvvəl qəza keçirib ayaqlarını itirən İmran Lalayevdir. Onunla tanışlığımız da belə olmuşdu. İmranla ƏSA teatrında görüşdük. ƏSA-ya bir neçə ay olar ki qoşulub. İmranla həyatından, keçirdiyi qəzadan, ƏSA-ya gəlişindən söhbət etdik.\nAdalet.az Əsa teatrının aktyoru İmran Lalayevlə müsahibəni təqdim edir.\n- İmran uşaqlığından danışardın, özün haqqında məlumat verərdin...\n-1992-ci ildə Lənkəranda doğulmuşam. Uşaqlığım da doğuldum yerdə keçib. Oxuyan uşaq olmuşam. Amma kənd yerində uşaqların təhsilinə şəhərdəki kimi ciddi yanaşmırlar. Oxudu-oxumadı önəmli deyil. Atam Rusiyada işləyirdi. Sonra qərar verdi ki, Bakıya gedək. 7-ci sinifdə oxuyanda Bakıya gəldik. Burda Buzovnada 26 N-li məktəbdə 9-cu sinfə qədər təhsil aldım. Maddi cəhətdən sıxıntılar vardı deyə məktəbdən çıxmalı oldum, işləmək lazım idi. Atam bir ildən bir gəlirdi Rusiyadan, pul da göndərirdi. Amma yetmirdi, yenə də işləmək lazım idi. Ailədə məndən başqa bir qardaşım var. Qardaşım da eynən mənim kimi əmimin yanında fəhlə kimi işləməyə başladı. Atamla anam hal-hazırda ayrıdı. Biz anamla qalırıq. Atam rayonda, biz burda yaşayırıq. Sonra əsgərlik vaxtım yetişdi. Hərbi xidməti başa vurub gələndən sonra usta işləməyə başladım.\n- Bildiyimə görə, məktəb illərində KVN-də çıxış etmisən ya necə?\n- Kollecdə oxuyanda.\n- Başqa nəyə marağın olub?\n- Musiqiyə marağım olub. Klarnet və skripka çalmaq istəmişəm. Dəstək olmayıb. Həmdə bir barmağımı uşaqlıqda itirmişəm deyə bu da mane olub. Ayaqlarımı itirməyimin səbəbi də musiqi olub.\n- Necə itirmisən barmağını?\n- Uşaqlıqda qardaşım kəsib barmağımı. Kənd uşaqları qoyun otarır, həm də oxuyur. 4-cü sinifdə oxuyurdum. Evdəydik həmin gün. Evin aşağısında ağaclıq vardı. Qoyunlar üçün ot yığırdıq. Qardaşım balta ilə ağaca çıxdı ki, budağı qırsın. Mən də ağaca çıxmaq istədim. İnadkarlıq edirdim ki, mən də çıxacam, mən də çıxacam. Əlimi budağa atanda o da bilmədən balta ilə vurdu. İlk ağrımı onda yaşadım.\n- Ayaqlarını itirmənə səbəb olacaq mahnı hansı idi ?\n- Elə klarnet musiqisi idi. Hüsnü Şənləndirici. Həmin mahnını indi də dinləyirəm. Musiqiyə çox xod vermişdim, həyatdan təcrid olunmuşdum. Musiqiyə yüksək səs tonunda qulaq asmağı xoşlayıram. Həmin an isə qatarın səsini eşitməmişdim.\n- Hadisədən artıq 4 il keçib, necə xatırlayırsan ?\n- Koroğluda qapı-pəncərə sexi vardı. Həmin sexdə işləyirdim. Tək mən yox bir çox insan oradakı qatar yolundan gəlib keçir. Demirəm ki, məndə günah yox idi. Ayda, ildə bir dəfə də ordan qatar keçirdi. Hər insan ağlına qəza keçirməyi təbii ki, gələ bilər. Mənim də ağlıma gəlirdi. Amma qatarda qəza keçirəcəyimi düşünməmişdim. Allah insanın düşünə bilməyəcəyi şeyləri qarşısına çıxarır. Ayağımı atdım reysi keçim qulaqcıqda idim. Amma qatarın səsi güclü olur, eşitdim. Siqnalı eşitməyimlə qatarın mənə dəyməsi bir oldu. Refleks oldu, özümü tulladım geri. Amma ayaqlarım qaldı. Qatar saxladı. Üzü üstə idim. Çevriləndə şoka düşdüm. Gözlərim qaraldı. Kimsə sanki məni silkələdi ki, oyan, oyanmalısan. Oyanıb arxaya baxdım ki, camaat toplaşıb. Heç kim də yaxın gəlmirdi. Elə bildilər keçinəcəm. Mənim də şokdan səsim çıxmırdı. Əlimlə işarə edirdim ki, gəlin kömək edin. Təmizlikçi işləyənlərdən biri hansı ki, hələ də əlaqə saxlayıram Gülməmməd dayı cürət elədi, qaça-qaça gələrək kəməri ilə bağladı ayağımı. Huşum getməmişdi. Kəlmeyi-şəhadətimi oxumuşdum artıq. Düşündüm ki, öləcəm. Sonra Sabunçu xəstəxanasına çatdırdılar. Xəstəxanaya gedənəcən hələ ayıq idim. Hətta həkim soruşdu ki, sənə nə olub? Gülə-gülə dedim ki, görmürsən nə olub? Sonra 8 gün komada oldum. Komadan ayıldıqdan sonra gülməli bir hadisə oldu. Gözlərim tor-tor görürdü. Dayım qızı namaz qılandı. Qap-qara geyinibmiş. Oyanan kimi onu gördüm. O da arxası mən tərəfə idi deyə üzünü görmürdüm. Kimləsə söhbət edirdi. Elə bildim ki, o dünyadayam. Artıq hesab-kitab vaxtıdı. Gözümü yumub bir də təzədən açdım. Dayım qızı soruşdu İmran-İmran ayılmısan. Onda ayıldım ki, həyatdayam.\n- Koma vəziyyətində yuxu görürdün?\n- Yox, 8 gün heç nə xatırlamıram.\n- Bu hadisələr, qatar yolu, qulaqcıq, klarnet səndə travma, nifrət, qorxu yaratdımı?\n- Olmayıb. Qatar yolundan yenə istifadə edirəm. Yenə qulaqcıqdan istifadə edirəm. Klarnet də dinləyirəm. Heç nə olmamış kimi. Qatara da minirəm. Hadisədən bir il sonra qatar görəndə qəza anı yadıma düşürdü, amma indi təsir etmir.\n- 8 gün sonra kömək aksiyası oldu, protez taxıldı. Şəhərə 1 il sonra çıxdın. Qəzadan sonra nə dəyişdi? İnsanların münasibətində, dostların arasında…\n- Hadisədən sonra həyatımda istər mənəvi, istər maddi çox şey dəyişdi. Həyata baxışım tam fərqli oldu. Hadisədən qabaq başqa İmran idim. İki İmranı müqayisə etsək əvvəl mənfi qəbul etdiyim şeyləri indi müsbət qarşılayıram. İnsanların münasibətində də dəyişiklik oldu. Dostlarım dəyişdi. Kinim yoxdu heç kimə. Yanıma gəlməyən dostlarım oldu. Qəzadan əvvəl sevgilim yox idi. Sonra oldu. Çox insan, valideyn düşünür ki, fiziki məhdudiyyətli insana qızımı versəm xoşbəxt olmayacaq. Amma demək istəyirəm ki, elə bir şey yoxdu. Sevdiyim qızla da indi dost kimi qalmışıq. Kalyaskada olan vaxt həmin qız məni gəlib evdən götürür kinoya aparır, gəzdirirdi. Öz işlərini təxirə salırdı. Sevgilidən çox dost kimi yanımda idi. Tək buraxmamışdı.\n- Metrodan istifadə edirsən, oturmaq istəyəndə nə reaksiyalar olur sənə qarşı?\n- Hal-hazırda İnşaat kollecində oxuyuram. 4-cü kurs tələbəsiyəm. Kollecə qəbul olmağımda da dostlarım və həmin qız köməklik edib, hazırlaşdırıblar. Qəzadan sonra oxumağı düşündüm. Özümə qapanmadım. Hətta komadan ayılandan sonra ayağımın olmamasını mənə demək istəyib çəkiniblər ki, qorxaram. Atam dedi ki, İmran sənə bir söz demək istəyirəm. Mənim də az yaşım yoxdu. Hiss edirdim ki, ayağım yoxdu. Dedim ki, bilirəm, hər şey yaxşıdır, narahat olma. Mən başladım ürək dirək verməyə. Oxumağa başladım. İkinci həyatın qapısı açıldı üzümə. Mənə köhnə protez verilmişdi. Cəldliklə gəzirdim ki, kollecə gecikməyim. Hətta bir xanım mənə taksi də tutmuşdu kollecə gedib gəlməyimə görə. Bəzən metrodan istifadə edirdim. O vaxt metroda yalnız metropolitenin oturması üçün yer vardı, üzərində yazılmışdı ki, kənar şəxsin oturması qadağandır. Amma indi bir neçə oturacaq qoyulub, qatar gələnə qədər oturmaq olur. Mən həmin işçidən soruşdum ki, oturmaq olar? Dedi yox olmaz. Mən ayağımın protez olduğunu dedim. O da dedi ki, inşallah protez olar. Mən güldüm. Eləmədim tənbəllik şalvarımın balağını qaldırdım. Şoka düşdü, pis oldu. Dedi gəl otur. Mən də oturmadım. Sonra səhərisi gün metroda qabağıma çıxdı. Elə bil ki, məni axtarırdı. "Bağışla, məni yata bilmədim dünən, elə bildim zarafat edib sataşırsan” dedi. Belə hadisələr çox olub. Mənim protezim oturanda qatlanmır deyə ayağımı uzadıram. Bir dəfə də oturub ayağımı uzatmışam, polkovnik qatara mindi və ayağıma vurdu ki, ayağıvı çək, mən də dedim protezdir. O da üzr istədi. Şalvar geyinəndə bilinmir. Şortikdə isə insanlar qəribə baxır. Dəmirdi də dəmir görməyiblər sanki. Qınamıram insanları da. Tələbə dostlarımla isə əlilliklə bağlı zarafatlar edirik, heç bir problem olmur.\n- Əsa teatrına necə gəldin? Musiqini sevirdin və aktyorluğa başladın…\n- Aktyorluq qabiliyyətim də olub. TGT-də olmuşam. KVN də fəaliyyət göstərmişəm. Universitetlər arası ikinci yerə çıxmışıq. ƏSA-ya gəlişim isə yaxın dostum Orxan Adıgözəlin sayəsində olub. Yay ayından tanış olduq rejissor Nihadla da. Beləliklə hazırda Əsadayam. "Siçanlar və adamlar” əsərini səhnələşdirəcəyik. Mən də bu tamaşada yer almışam. Bir aydan çoxdur ki, tamaşanın məşqlərinə başlamışıq. Slim rolundayam. Fermanın sahibindən sonra ikinci adam obrazıdır. Tələbkar, səliqəli, işçiləri ilə səmimi olan bir obraz.\n- ƏSAdakı uşaqlarla aran necədir? KVN-dən ciddi yerə gəlmisən...\n- Hər şey yaxşıdır. Səmimiyyət var. Teatr barədə əvvəlki tamaşalara baxanda dram janrının çətinliyi və məsuliyyəti var. Təhsilimi bitirəndən sonra universitetdə də oxumaq istəyirəm. Türkiyədə də ola bilər. Öz ixtisasım üzrə. İnşaat, tikinti, mühəndis kimi.\n- Kompleksim, aqressiyam yoxdu, insanları sevirəm. Gülüb danışanam. Xoşbəxtlik iki ayağın olmaması ilə yaxud hər hansı bir bədən qüsurunun olmaması ilə bitmir. Xoşbəxtlik adamın içində olmalıdı. Özün yaratmalısan. Kimdənsə də ummamalısan. Həyat və yaşamaq gözəldi.


Şair Alxasov: Prezidentdən diplomatiya dərsi » BakuXeber.info Informasiya Agentliyi\nQusar rayon İcra Hakimiyyətinin başçısı Şair Alxasov - 2021-ci ilin fevral ayında Ankarada keçirilən Türkiyə-Azərbaycan biznes forumu Azərbaycan – Türkiyə iqtisadi əlaqələrinin gələcəkdə daha da genişləndirilməsindən xəbər verir. Belə ki, forumda vurğulanıb ki, yüksələn xətlə inkişaf edən qarşılıqlı idxal-ixrac əməliyyatlarının həcminə pandemiyanın yaratdığı gərginliklər ciddi təsir göstərməyib. Pandemiyanın təsirləri səngidikdən sonra qarşılıqlı ticarət dövriyyəsinin sürətlə yüksələcəyi və dövlət başçılarının 2023-cu ilə qoyduğu 15 milyard dollar ticarət dövriyyəsi hədəfinə çatmaq üçün sıx əməkdaşlığın davam etdiriləcəyi bildirilib.\nSon illər Türkiyə ilə Azərbaycan arasında iqtisadi əlaqələrin inkişafında turizm sektorunun böyük rolu olmuşdur. Dünya turizm sənayesində 3-cü və 4-cü yerləri bölüşən Türkiyənin turizm sahəsindəki təcrübələrinin Azərbaycana gətirilməsi ölkəmizdə bu sektorda beynəlxalq standartların tətbiq olunması, xidmətin keyfiyyətinin artırılması, ixtisaslı kadrların yetişdirilməsi baxımından mühüm əhəmiyyət kəsb edir. Azərbaycan və Türkiyə vətəndaşları arasında vizasız və xarici pasportsuz səyahətlər ölkələr arasında əməkdaşlığın bütün sahələrdə inkişafına yeni təkan verəcək, ticarət dövriyyəsinin, sərmayə qoyuluşlarının, turist axınının artmasına müsbət təsir edəcək, xalqlarımızı bir-birinə daha da yaxınlaşdıracaq.\nQırx dörd günlük Vətən müharibəsində daim yanımızda olan Türkiyənin Qarabağın reinteqrasiyası və reabilitasiyasında, infrastruktur layihələrində, Füzuli-Şuşa arasındakı Zəfər yolu, Toğana-Kəlbəcəryolu, habelə Füzulidə tikiləcək hava limanının tikintisində fəal iştirakı gözlənilir.\nSonda qeyd edək ki, bütün təhlillər Türkiyənin Azərbaycanın digər sahələrdə olduğu kimi, iqtisadi sferada da başlıca tərəfdaşı olduğunu göstərir. Bu ölkələr arasında ildən-ilə artan iqtisadi əlaqələr onların biznes subyektləri üçün də yeni işgüzar imkanların açılmasını vəd edir.\nHazırkı iqtisadi tərəfdaşlıq həm Türkiyə və Azərbaycanın ölkə miqyasında, həm də, region miqyasında nüfuzunun və iqtisadi gücünün artımında əhəmiyyətli rol oynayır. Türkiyə ilə sıx iqtisadi münasibətimizin böyük inkişaf potensialı vardır. Hər iki ölkə liderləri mövcud iqtisadi əlaqələrin inkişafı üçün böyük səy göstərir. Mövcud potensialın dəyərləndirilməsi hər iki ölkədə əhalinin rifah halının yüksəldilməsi, rəqabət sisteminin inkişafı, işsizliyin həlli, enerji təhlükəsizliyinin təminatı və ölkələrin makroiqtisadi dayanıqlılığı kimi məsələlərdə böyük səmərə qazandıra bilər.Бесплатные шаблоны для 10.5Forex Портал для чайников\nƏflatun Qasımov: Ulu öndər Heydər Əliyevin xalq, dövlət qarşısında misilsiz xidmətləri vardır\nCənub Qaz Dəhlizinin uğurla başa çatdırılması Azərbaycan üçün əhəmiyyətli və tarixi hadisədir\nYa Zəngəzur, ya kompensasiya - Deputatdan təklif\nRusiya ilə Ermənistan arasında gizli şəkildə SENSASİON MÜQAVİLƏ İMZALANDI: Bundan sonra Zəngəzur...


Azərbaycan dəmir yolları vasitəsi ilə yüklərin daşınması müzakirə olunub (FOTO)\nİqtisadiyyat 13 Aprel 2021 10:17 (UTC+04:00)\nRusiyanın paytaxtı Moskva şəhərində "TransRussia-2021" 25-ci Beynəlxalq nəqliyyat – loqistika və nəqliyyat texnoloqiyaları sərgisi işinə başlayıb. Aprelin 12-dən 14-dək davam edən bu sərgi Avropada ən iri nəqliyyat sərgiləri sırasındadır. Dünyada pandemiya dövrü davam etdiyinə baxmayaraq bu il sərgiyə 23 ölkədən 218 şirkət qatılıb. Tədbirdə dəmir yolu sahəsində çalışan dövlət şirkətləri, beynəlxalq korporasiyalar, yükdaşımalar və logistik kompaniyalar öz xidmətlərini təqdim edirlər.\nTrend-in məlumatına görə, sərgidə “Azərbaycan Dəmir Yolları” QSC, “ADY Ekspres” və “ADY Konteyner” şirkətləri birgə stendlə çıxış edirlər. Azərbaycanın stendi sərgi iştirakçılarının marağına səbəb olub. Onlara ölkəmizin tranzit imkanalrı barədə ətraflı məlumat verilib. Azərbaycan dəmiryolçuları, 44 günlük müharibədən sonra bölgədə yaranan yeni nəqliyyat-kommunikasiya konsepsiyanı, ölkəmizin artan tranzit imkanları və yükdaşımaları asanlaşdırmaq üçün artan imkanlarımızı sərgiləyirlər.\nAzərbaycanın ərazisindən keçən Şimal-Cənub, Cənub-Qərb, Şərq–Qərb və Şimal-Qərb kimi nəqliyyat dəhlizləri, Bakı – Tbilisi – Qars dəmir yolu, Astara (Azərbaycan) – Astara(İran) dəmir yolu xətti, İran Astarasındakı terminal və ölkəmizdə həyata keçirilən yeni infrastruktur layihələrinin imkanları və üstünlükləri, barədə ətraflı məlumat verilib. Müzakirələr zamanı, Azərbaycan ərazisindən keçən dəmir yolları vasitəsi ilə yüklərin daşınması diqqət mərkəzində olub.\nAzərbaycan təmsilçiləri ölkəmizdə tranzit yükdaşımaları sahəsində görülən işlər, əldə olunmuş nailiyyətlər, reallaşdırılan iri infrastruktur layihələri, ölkəmizin ərazisindən keçən beynəlxalq nəqliyyat dəhlizlərinin üstünlüklərini təqdim ediblər və bu marşrutlara əlavə yüklərin cəlb olunması üçün yeni tərəfdaşlar qazanıblar.\nQeyd edək ki, Sərgi meydanlarının ümumi sahəsi 15 min kv. m. təşkil edən 25-ci beynəlxalq nəqliyyat, loqistika və nəqliyyat texnoloqiyaları sərgisinin işində müxtəlif ölkələrdən 10 minə yaxın mütəxəssis iştirak edir.\nPrezident İlham Əliyev və birinci xanım Mehriban Əliyeva Şuşada “Xarıbülbül” musiqi festivalının qala-konsertində iştirak ediblər (VİDEO) Siyasət 12:56


Dubay Operasının Heyrətamiz Açılış Gecəsini Kəşf Edin\nDubai Operasının Heyrətamiz Açılış Gecəsi\nDubai Operasının Heyrətamiz Açılış Gecəsi https://www.visitdubai.com/az/articles/placido-domingo-mesmerises-dubai-opera-on-opening-night 20170312T120327 20170312T120327 20170814T165322:636383264027541738 Şəhər boyunca incəsənət və əyləncə yerlərini kəşf edin Operanın kralı Plaçido Dominqo, Dubayın yeni mədəniyyət beşiyi Dubay Operasının sehirli açılış gecəsində iki min qonağı heyran etdi. Giordanonun "Nemico della Patria" və Andrea Chenier, eləcə də "My Fair Lady" və "West Side Story" kimi əsərlərin daxil olduğu ifalarla, ispan tenor öz inanılmaz diapazonu ilə auditoriyanı şənləndirdi. Dubay Operasının sehirli açılış gecəsində Plaçido Dominqo kütləni məftun etdi.\nDünya mədəniyyəti Plaçido Dominqonun məftunedici ifası ilə açılışı olan heyrətamiz Dubay Operasını öz mədəniyyət səhnəsinə qəbul etdi.\nBunu durmadan inkişaf etməkdə olan möhtəşəm şəhər üçün maraqlı bir töhfə adlandıran "Opera kralı" dinləyici izdihamına "bu binanın dinləyicilərin həm özləri, həm ailələri, həm də uşaqları üçün əvəzedilməz olduğunu" söylədi.\nBƏƏ-nin Vitse-prezidenti və Baş naziri, Dubayın Hakimi, Əlahəzrət şeyx Mohammed bin Raşid Al Maktoum şou başlanmazdan əvvəl opera binasını gəzmiş və binanın Əmirliyin mədəni dəyərlərinə əlavə dəyər qatması faktını yüksək qiymətləndirmişdir.\n"Musiqi universal bir dildir, sənətkar ifadəsidir və bəşəri yaradıcılığa şahidlik edir. Dubay Operası isə onun yeni evidir", deyə o, bildirdi.\n"Dubay Operası incəsənət üçün yeni platforma, effektiv mədəni körpü və dünyanın yaradıcı sənət nümunələrinə açılan intellektual pəncərə olmaqla böyük əhəmiyyət kəsb edir."\nGiordanonun "Nemico della Patria" və Andrea Chenier, eləcə də "My Fair Lady" və "West Side Story" kimi əsərlərin daxil olduğu ifalarla, ispan tenor öz inanılmaz diapazonu ilə auditoriyanı şənləndirdi.\nDominqonu, Vaqnerin "Die Meistersinger von Nurnberg" uverturası ilə gecəyə başlayan Triestenin Verdi Orkestri bütün gecə boyu müşaiyət etdi.\n75 yaşlı sənətkar soprano Ana Maria Martinez ilə duet oxuyarkən səhnə boyunca gəzişərək böyük izdihamın diqqətinin tam olaraq ələ alır və o, Besame Muchos əsərini ifa edərkən dinləyicilər ucadan onunla birgə oxuyurdular.\nDaha əvvəl, gözəl libaslar geyinmiş dinləyicilər yeni dhou üslubunda tikilmiş binada tənəyin altında dincəldilər. Dubayın zəngin dənizçilik tarixindən ilham alınaraq tikilən binanın interyeri zərif ağac panellərlə bəzədilib, tavandan isə şəlalə effekti yaradan şüşə mirvarilərdən hazırlanmış ecazkar çilçıraq asılıb.\nBiz, açılış gecəsi bizi gözləyən Dubay Operasının baş direktoru Jasper Hope ilə söhbətləşdik.\nDubay Operası şəhərə nə gətirir və onun mədəni xüsusiyyətlərini necə dəyişəcək?\nDubay Operası Dubaya möhtəşəm gözəl bir əlavədir. Burada tez-tez dünya-səviyyəli əyləncə il boyu təklif olunur. Demək olar ki, hər növdə janr səhnələşdirilir. Nəhayət ki, Dubayın xarici və yerli sənətçiləri qəbul edəcək və canlı ifanın bütün möhtəşəmliyini göstərəcək dünya-səviyyəli səhnəsi var.\nƏn vacib xüsusiyyətlərdən bəziləri hansılardır? Siz ən çox nəyi gözləyirsiniz?\nSeçim həddən artıq çoxdur. İndiyə qədər anons etdiyimiz 75 şou var; hər il 200-250 şounu keçirməyi nəzərdə tuturuq. Bizdə musiqili tamaşalar, ərəb sənətçiləri, jaz, rok və nəhayət pop da olur. Biz, opera və klassik musiqi ilə yanaşı Brodvey və Uest End hitlərini Dubayda səsləndirməyə nail olmuşuq.\nQonaqlar Dubay Operasında nəyə ümid edə bilərlər?\nOnlar fərqli bir şeyə ümid edə bilərlər. Dubay görməli-gəzməli yerlərlə zəngin olan bir şəhər olsa da bu, fərqli bir şeydir. Bu əyləncənin yeni üsuludur, yeni bir səviyyə və keyfiyyət deməkdir. Tamaşaçılar gəlib burada dincələ, teatrda əyləşə bilər və fantastik canlı şoudan həzz ala bilərlər. Onlar əvvəllər bunu edə bilmirdilər, indi isə bu, mümkündür.\nDubay Operasını dünyadakı digər bənzər məkanlardan fərqləndirən nədir?\nDubay Operası, sadəcə Dubayda yerləşdiyinə görə dünyanın digər yerlərində olanlardan daha fərqlidir. Çünki Dubay, başqa heç bir şəhərdə olmadığı qədər enerji və kozmopolit mühit ilə zəngindir. Bu, həmçinin Dubay Operasının proqramlarında, onun dizaynında və auditoriyasında öz əksini tapır.\nBu gecə əsasən auditoriya kimlərdən ibarət olacaq?\nBu gecə beynəlxalq tərkibli auditoriya olacaq. Mən, buraya məxsusi olaraq körfəz ölkələrindən və Avropa və Amerikadan çoxlu insanların gəldiyini bilirəm. Bu, Dubayın əldə edə biləcəklərinin həqiqi təntənəsidir və canlı əyləncə və mədəniyyətin insanların həyatına necə təsir etdiyini bir daha göstərir. O, gözəl bir təntənədir.\nAçılış gecəsinə və Plaçido Dominqoya reaksiya necə oldu?\nOnu qonaqlamaqdan şərəf duyuruq. O təbii ki, bir əfsanədir. O, həqiqətən də möhtəşəm ifaçıdır. O, səhnəmizdə ilk ifaçı olmaqla bizi şərəfləndirib. Bu, həm də binaya, Dubay Operasına və bir səfər məkanı kimi Dubaya göstərilən böyük ehtiramdır, onun razılıq verməsi əladır. Onun burada olması fantastikdir.\nhttps://www.visitdubai.com/az/articles/placido-domingo-mesmerises-dubai-opera-on-opening-night Azerbaijani Dubai Corporation of Tourism & Commerce Marketing